શેર બજાર ખુલતાની સાથે જ નિફટી, સેન્સેક્સ અને બેન્ક નિફટી ઓલટાઈમ પર ખુલ્યા - ChiniMandi\nHome All News શેર બજાર ખુલતાની સાથે જ નિફટી, સેન્સેક્સ અને બેન્ક નિફટી ઓલટાઈમ પર...\nશેર બજાર ખુલતાની સાથે જ નિફટી, સેન્સેક્સ અને બેન્ક નિફટી ઓલટાઈમ પર ખુલ્યા\nઆજના કારોબારી સત્રના દિવસે ઘરેલૂ બજારોમાં વધારાની સાથે કારોબાર જોવાને મળી રહ્યો છે. નિફ્ટી 12050 ની ઊપર છે જ્યારે સેન્સેક્સમાં 91 અંકોનો વધારો દેખાયો છે. સેન્સેક્સ અને નિફ્ટી 0.2 ટકાની મજબૂતીની સાથે કારોબાર કરી રહ્યા છે.આજે શેર બજાર ખુલતાની સાથે જ નિફટી,સેન્સેક્સ અને બેન્ક નિફટી ઓલટાઈમ પર ખુલ્યા હતા જોકે ત્યારબાદ થોડી પ્રોફિટ બુકીંગ જોવા મળી હતી.\nજો કે મિડકેપ અને સ્મૉલકેપ શેરોમાં ખરીદારી દેખાય રહી છે. બીએસઈના મિડકેપ ઈન્ડેક્સ 0.05 ટકા વધ્યા છે, જ્યારે નિફ્ટીના મિડકેપ 100 ઈન્ડેક્સમાં 0.09 ટકાનો વધારો દર્જ કરવામાં આવ્યો છે. બીએસઈના સ્મૉલકેપ ઈન્ડેક્સ 0.27 ટકાની મજબૂતી દેખાય રહી છે.\nઆઈટી, રિયલ્ટી, ઑટો, ફાઈનાન્સ સર્વિસ અને ફાર્મા શેરોમાં 0.84-0.09 ટકા ખરીદારી જોવાને મળી રહી છે. બેન્ક નિફ્ટી વધારાની સાથે 32184.35 ના સ્તર પર કારોબાર કરી રહ્યા છે. મેટલ, પીએસયુ બેન્ક અને એફએમસીજી શેરોમાં ઘટાડો દેખાય રહ્યો છે.\nહાલમાં બીએસઈના 30 શેરો વાળા પ્રમુખ ઈન્ડેક્સ સેન્સેક્સ 79.62 અંક એટલે કે 0.19 ટકાના વધારાની સાથે 41431.79 ના સ્તર પર કારોબાર કરી રહ્યા છે. જ્યારે એનએસઈના 50 શેરો વાળા પ્રમુખ ઈન્ડેક્સ નિફ્ટી 21.60 અંક એટલે કે 0.18 ટકાની મજબૂતીની સાથે 12186.60 ના સ્તર પર કારોબાર કરી રહ્યા છે.\nબજારમાં કારોબારના આ સમય દરમ્યાન દિગ્ગજ શેરોમાં ટેક મહિન્દ્રા, વિપ્રો, એચસીએલ ટેક, ટીસીએસ, ઈન્ફોસિસ, ભારતી ઈન્ફ્રાટેલ અને સન ફાર્મા 0.64-1.47 ટકા ઉછળા છે. જો કે દિગ્ગજ શેરોમાં વેદાંતા, ભારતી એરટેલ, ગેલ, જેએસડબ્લ્યુ સ્ટીલ, અલ્ટ્રાટેક સિમેન્ટ અને એચયુએલ 0.60-0.92 ટકા સુધી ઘટ્યા છે.\nમિડકેપ શેરોમાં ન્યુ ઈન્ડિયા એસ્યોર, ઈન્ડિયાબુલ્સ વેન્ચર, ચોલામંડલમ, જનરલ ઈન્સ્યોરન્સ અને ક્વેસ કૉર્પ 6.81-3.07 ટકા સુધી વધ્યા છે. જો કે મિડકેપ શેરોમાં યુનિયન બેન્ક, પીએનબી હાઉસિંગ ફાઈનાન્સ, પીએનબી, કેનેરા બેન્ક અને ક્રિસિલ 1.46-0.8 ટકા સુધી લપસ્યા છે.\nસ્મૉલકેપ શેરોમાં એન્ટ નેટવર્ક, પ્રિકોલ, એક્સિકેડ્સ એન્જિનયર, પીજી ઈલેક્ટ્રોપ્લાસ્ટ અને નિટ્કો 13.54-4.71 ટકા સુધી મજબૂત થયા છે. જો કે સ્મૉલકેપ શેરોમાં સ્ટાર પેપર, સિમ્પલેક્ષ ઈન્ફ્રા, આધુનિક ઈન્ડસ્ટ્રીઝ, પીસી જ્વેલર અને ઓરિએન્ટ પેપર 5.78-3.51 ટકા સુધી તૂટ્યા છે.


નરેન્દ્ર મોદી સીડીઓ ચુકી ગયા અને પડ્યા, ગંગાની સફાઈ તપાસવા ગયા હતા\nમેરાન્યૂઝ નેટવર્ક.કાનપુરઃ વડાપ્રધાન નરેન્દ્ર મોદી શુક્રવારે કાનપુરમાં રાષ્ટ્રીય ગંગા પરિષદની પહેલી બેઠકમાં શામેલ થયા હતા. તેમાં નમામી ગંગે પરિયોજનાને આગામી ચરણ અને નવા એક્શન પ્લાનની ચર્ચા કરવામાં આવી હતી. શનિવારે બપોરના સમયે કાનપુરમાં ગંગા નદી ખાતેના અટલ ઘાટને ચઢતી વખતે તેઓ સીડી ચુકી જતાં લથડી પડ્યા હતા. જોકે સદનસીબે તેમણે પોતાા હાથથી પોતાની જાતને સંભાળ્યા બાદમાં સિક્યૂરિટી ગાર્ડ્સ પણ ત્યાં જ હતા તો તેમણે પણ તેમને ઊભા થવામાં મદદ કરી હતી. તેઓની તબીયત હાલ સારી છે. સામાન્ય દુઃખાવો છે પરંતુ તેમના કાર્યમાં તે બાધા બનશે નહીં. પીએમ મોદીએ આ ઉપરાંત ગંગાની સફાઈ સાથેના નમામિ ગંગે પ્રોજેક્ટની સમીક્ષા કરી હતી.\nપીએમ મોદી સાથે યુપીના સીએમ યોગી આદિત્યનાથ સહિત તેમની કેબિનેટના ઘણા મંત્રી કાનપુરમાં હાજર રહ્યા હતા. વડાપ્રધાન મોદી કાનપુર સ્થિત અટલ ઘાટની સીડીઓને ચાલતી વખતે પડી ગયા હતા. જોકે સિક્યૂરિડી ગાર્ડ્સ અને પોતાની ત્વરિતતાને કારણે તેમને વધુ ઈજાઓ થતાં રહી ગઈ હતી. તેઓ ગંગા ઘાટ પર ખુલ્લા પગે ગયા હતા. જ્યારે વડાપ્રધાન એરપોર્ટ પર આવ્યા ત્યારે યોગી આદિત્યનાથ સહિતના ઘણા લોકોએ તેમનું સ્વાગત કર્યું હતું. યુપીના મુખ્યમંત્રીએ તે બાબત સોશ્યલ મીડિયા દ્વારા લોકો સામે મુકી હતી.\nPM Narendra Modi falls down stairs Atal ghat Kanpur PM Modi


Pics : પરિણીતી-સુશાંતના શુદ્ધ દેસી રોમાંસનો ઇંતેજાર! | shuddh-desi-romance-trailer-released - Gujarati Oneindia\n| Published: Saturday, July 13, 2013, 15:47 [IST]\nમુંબઈ, 13 જુલાઈ : પરિણીતી ચોપરા તેમજ સુશાંત સિંહ રાજપૂત વચ્ચે શુદ્ધ દેસી રોમાંસ જોવા લોકો આતુર થઈ રહ્યાં છે. દરેકને ઇંતેજાર છે કે તેઓ આ જોડીને એક સાથે મોટા પડદે કિસ અને ઇશ્ક કરતાં જુએ. ફિલ્મના પ્રોમો તેમજ ટ્રેલર રિલીઝ થઈ ચુક્યાં છે. ફિલ્મના ટ્રેલરમાં સુશાંત-પરિણીતીને એક-બીજા સાથે બિંદાસ્ત કિસિંગ સીન આપતાં તેમજ રોમાંસ કરતાં દર્શાવાયાં છે.\nબીજી બાજુ સુશાંત સિંહ રાજપૂત ફિલ્મમાં પરિણીતી ચોપરા ઉપરાંત વાણી કપૂર સાથે પણ ઇશ્ક ફરમાવતાં દર્શાવાયાં છે. ફિલ્મનું ટ્રેલર જોયા બાદ લોકોને ફિલ્મનો આતુરતાપૂર્વકનો ઇંતેજાર છે. પરિણીતી ચોપરા સાથે સુશાંતની જોડી સૌને પસંદ પડી રહી છે. પહેલું કારણ છે કે બંને જ યંગ છે અને એક-બીજા સાથે પરફેક્ટ લાગે છે. બીજી વાત એ છે કે પરિણીતી જેવા બબલી એક્ટ્રેસ સાથે સુશાંત સિંહ રાજપૂત જેવા સીધા-સાદો છોકરો પણ ગમી રહ્યો છે લોકોને.\nવાણી કપૂર સાથે પણ સુશાંતની જોડી જામી રહી છે. જોકે બંને વચ્ચેની કેમેસ્ટ્રી કંઈ ખાસ નથી લાગી રહી. હાલ તો યશ રાજ ફિલ્મ્સ નિર્મિત આ શુદ્ધ દેસી રોમાંસ જોવા માટે લોકો ઉત્સુક છે. વાયઆરએફ અગાઉ આ પ્રકારની પ્રણય-કથાઓ દ્વારા બૉક્સ ઑફિસે ધમાવ મચાવતું રહ્યું છે અને હવે આશા છે કે શુદ્ધ દેસી રોમાંસ પણ લોકોને જરૂરથી ગમશે.\nપરિણીતી-સુશાંત પહેલી વાર એક સાથે કામ કરી રહ્યાં છે. પરિણીતી અત્યાર સુધી માત્ર એક ફિલ્મ ઇશકઝાદે દ્વારા પોતાની ઓળખ સ્થાપિત કરી ચુક્યાં છે, તો સુશાંતે પણ કાઇ પો છે દ્વારા પોતાની ઓળખ સ્થાપિત કરી છે.\nટ્રેલરમાં પરિણીતી-સુશાંતના રોમાંટિક અને કિસિંગ સીન્સ છે. બંનેની જોડી પણ બહેતરીન લાગી રહી છે.\nલિવ ઇન બૉય ફ્રેન્ડ\nટ્રેલરમાં સુશાંતને પરિણીતીનો લિવ ઇન બૉય ફ્રેન્ડ દર્શાવાયાં છે. બંને એક જ ઘરમાં સાથે રહે છે અને પ્રેમ પણ કરે છે, પરંતુ બંને વચ્ચે કોઈ કમિટમેંટ નથી.\nવાણી માટે સુશાંતનો પ્રેમ\nફિલ્મમાં સુશાંત એક બાજુ પરિણીતી સાથે છે, પણ બીજી બાજુ તેમને વાણી કપૂર સાથે પ્રેમ થઈ જાય છે. બંનેના પણ કેટલાંક કિસિંગ સીન્સ છે. જોવા જેવી વાત એ રહેશે કે સુશાંત કોની સાથે રહે છે.\nટુંકમાં જ રિલીઝ\nશુદ્ધ દેસી રોમાંસ સપ્ટેમ્બરમાં રિલીઝ થવાની છે. આદિત્ય ચોપરા નિર્મિત ફિલ્મનું દિગ્દર્શન મનીષ શર્માએ કર્યું છે.\nshuddh desi ramance parineeti chopra sushant singh rajput yash raj films bollywood photo feature શુદ્ધ દેસી રોમાંસ પરિણીતી ચોપરા સુશાંત સિંહ રાજપૂત યશ રાજ ફિલ્મ્સ બૉલીવુડ ફોટો ફીચર\nStory first published: Saturday, July 13, 2013, 15:47 [IST]


૧૫ વર્ષની માનસિક રીતે અક્ષમ છોકરી પર ૧૭ વર્ષના છોકરાએ ૧૩ વાર રેપ કર્યો - news\n૧૫ વર્ષની માનસિક રીતે અક્ષમ છોકરી પર ૧૭ વર્ષના છોકરાએ ૧૩ વાર રેપ કર્યો\nPublished: 6th November, 2014 05:18 IST\nછેલ્લા થોડા સમયથી ૧૫ વર્ષની માનસિક રીતે અક્ષમ છોકરી પર રેપ કરવા બદલ પાયધુની પોલીસે ૧૭ વર્ષના આરોપીની બુધવારે તેના ઘરેથી ધરપકડ કરી હતી.\n૧૭ વર્ષનો આરોપી સ્કૂલ ડ્રૉપ-આઉટ છે અને આ છોકરીનો દૂરનો સગો છે. થોડા દિવસ પહેલાં પોતાની આન્ટીના ઘરે ચેમ્બુર ગયેલી છોકરીએ પેટમાં દુખાવો થવાની અને વૉમિટિંગની ફરિયાદ કરતાં તેને નજીકની હૉસ્પિટલમાં દાખલ કરવામાં આવી હતી. આ સમયે તેને ચાર મહિનાનો ગર્ભ રહ્યો હોવાનું જાણવા મળતાં આખી ઘટના પ્રકાશમાં આવી હતી. ત્યાર બાદ છોકરીની આન્ટીએ તેના પેરન્ટ્સને જાણ કરી મંગળવારે પોલીસ-સ્ટેશનમાં કેસ નોંધાવ્યો હતો.\nઘટનાનો ભોગ બનેલી છોકરીનાં મમ્મી-પપ્પા બન્ને કામ કરતાં હોવાથી દિવસ દરમ્યાન તે એકલી જ ઘરમાં રહેતી હતી. આરોપી તેમના ઘરે સમયે-સમયે આવતો રહેતો હતો. દિવસ દરમ્યાન એકલી રહેતી હોવાથી આરોપીએ છ મહિના પહેલાં મોકો જોઈને છોકરી પર રેપ કયોર્ હતો. બુધવારે પોલીસે આરોપીની ધરપકડ કર્યા બાદ પોલીસ-તપાસમાં તેણે ૧૩થી વધુ વખત છોકરી પર રેપ કયોર્ હોવાનું કબૂલ્યું હતું. ઘટનાનો ભોગ બનેલી છોકરી અને આરોપી મસ્જિદ બંદર નજીક પાયધુની પોલીસ-સ્ટેશનની હદમાં જ રહેતાં હતાં.\nમુંબઈ : તમામ જમ્બો સેન્ટર્સમાં ડાયાલિસિસની સુવિધા


સુપ્રિમ કોર્ટનો આદેશ : ઉજજૈનના મહાકાલેશ્વર મંદિરમાં શિવલિંગને સ્પર્શવા પર પ્રતિબંધ - Sanj Samachar\nસુપ્રિમ કોર્ટનો આદેશ : ઉજજૈનના મહાકાલેશ્વર મંદિરમાં શિવલિંગને સ્પર્શવા પર પ્રતિબંધ\n09 September 2020 12:44 PM\nયોગ્ય માત્રામાં શુધ્ધ દુધ અર્પણ કરવાની મંજુરી : નિયમોનો ઉલ્લંઘન કરનાર પુજારી સામે કાર્યવાહી થશે\nઉજજૈન તા. 9\nસુપ્રિમકોર્ટ એ મંગળવારના ઉજજૈન સ્થિત મહાકાલેશ્વર મંદિરમાં શિવલિંગના રક્ષણ માટે મંદિર મેનેજમેન્ટ સમિતિ નિર્દેશ જાહેર કર્યો છે.સ કારણકે ત્યા શિવલિંગને કાટ લાગી રહયો છે. કોર્ટએ રાજય સરકારને સુચના આપી છે કે ત્યાના કલેકટરને આવશ્યક સમારકામ દેખભાળ અને સુધારની વ્યાપક યોજના માટે એક ફંડ આપવામાં આવે. અધિક્ષકતા અભિયાન અને ઉપલબ્ધ આર્કિટેકની મદદથી કલેકટર આ ઉદેશ માટે એક વ્યાપક યોજના તૈયાર કરશે. આ યોજના ચાર સપ્તાહની અંદર તૈયાર કરવામાં આવશે.\nસુપ્રીમ કોર્ટના જજ અરૂણ મિશ્રા, જસ્ટિસ બીઆર ગવઇ અને જસ્ટિસ કૃષ્ણમુરારીની બેઠકમાં સંરક્ષણ માટે નીચે મુજબની સુચનાઓ જાહેર કરી છે. જેમાં એકસપર્ટ કમીટી દ્વારા વિસ્તૃત રિપોર્ટની પરિસ્થિતિઓ સાથે ઉજજૈન સ્માર્ટ સિટી લિમિટેડ દ્વારા તૈયાર પ્રોજેકટ રીપોર્ટનો પણ સમાવેશ થાય છે.\nજેમાં શિવલિંગને સ્પર્શવુ ન જોઇએ. કોઇપણ ભકતને શિવલિંગને સ્પર્શવાની મંજુરી નથી. દહી, ઘી અને મધથી ધરાવાનું પણ બંધ કરી દેવુ જોઇએ. અને માત્ર શુધ્ધ દુધ જ શિવલિંગને અર્પિત કરવામાં આવે. તે પણ યોગ્ય માત્રામાં જ દુધ અર્પણ કરવામાં આવે.\nજો કોઇ પુજારી અથવા પુરોહિત દ્વારા આ નિયમોનું ઉલંઘન કરવામાં આવે તો તેની સામે મંદિર સમિતિ કડક કાર્યવાહી કરે. મંદિર સમિતી પોતાના ખુદના સંશાધનો અને શુધ્ધ દુધ ઉપલબ્ધ કરશે. મંદિર સમિતિ તે નકકી કરશે કે ભસ્મ, આરતી દરમ્યાન ભસ્મનું પીએચ માનક સુધારવામાં આવે અને શિવલીંગને આગળ કાટ લાગતા બચાવે. શિવલિંગને યાંત્રિક ઘર્ષણથી બચાવવા માટે ગોળ માળા અને સર્પકર્ણોના વજનને ઓછો કરવામાં આવે. ઈઇછણ રૂકડીએ છ મહિનાની અંદર સંરચનાત્મક સ્થિરતા અંગે એક પરિયોજના રિપોર્ટ રજુ કરવાનો આદેશ અપાયો હતો.\nઅદાલતે કેન્દ્ર સરકારને CBRZ ને આવશ્યકતા અનુસાર 41.30 લાખ રૂપિયા ચુકવવા આદેશ અપાયો હતો. મંદિર પરિસરના ક્ષેત્રના 500 મીટરની અંદર તમામ અતિક્રમણને પણ 15 ડિસેમ્બર 2020 સુધી હટાવવાનો આદેશ અપાયો છે. ઉચ્ચ અદાલતે ઉજજૈનના મહાકાલેશ્વર મંદિરમાં અનુષ્ઠાનોમાં હસ્તક્ષેપ કરવાનો ઇન્કાર કર્યો હતો. પરંતુ પ્રાચીન મંદિરમાં જયોતિલીંગની રક્ષા મુદે ઉચ્ચ અદાલતે એક વિશેષજ્ઞોની રચના કરી અને જયોતિલીંગના સર્વેક્ષણ અને વિશ્ર્લેષણ માટે સમીતિ તૈયાર કરી એક રીપોર્ટ તૈયાર કરી અને કહયુ કે જે દરથી આકારમાં ઘટાડો થાય છે. તેને રોકવાનો ઉપાય શોધવામાં આવે.


this three zodiac are considered to be blessed by the gods - આ3રાશિના જાતકોને મળે છે ભાગ્યનો પૂરો સાથ, વરસે છે દેવી-દેવતાઓની વિશેષ કૃપા – News18 Gujarati\nHome » photogallery » dharm-bhakti » THESE ZODIAC ARE CONSIDERED TO BE BLESSED BY THE GOD AND GODDESS GH MP\nAstrology: આજે અમે અહીં એવી જ કેટલીક રાશિઓ વિશે વાત કરવા જઈ રહ્યા છીએ, જેમાં જન્મેલા લોકો ભાગ્યશાળી હોય છે. તેમના પર દેવી-દેવતાઓની વિશેષ કૃપા માનવામાં (zodiac are considered to be blessed by the gods) આવે છે. તેમને દરેક કામમાં નસીબનો સાથ ભરપૂર મળે છે. તેઓ જે કામ કરવાનું નક્કી કરે છે, તેમાં સફળતા (Success) મેળવ્યા પછી જ તેઓ શ્વાસ લે છે.\n| May 23, 2022, 08:23 IST\nધર્મ ભક્તિ ડેસ્ક: દરેક રાશિના લોકોમાં કોઇને કોઇ ખૂબી જોવા મળે છે. કોઇ બુદ્ધિશાળી હોય છે તો કોઇ મહેનતું હોય છે. મેષથી મીન સુધીની 12 રાશિઓ છે અને દરેક રાશિમાં (Zodiac Signs) કોઈને કોઈ સ્વામી ગ્રહ હોય છે. જ્યોતિષ શાસ્ત્ર અનુસાર આ ગ્રહોની અસર સંબંધિત રાશિના લોકો પર પડે છે. દરેક રાશિના લોકોમાં કોઇને કોઇ ખૂબી જોવા મળે છે. આજે અમે અહીં એવી જ કેટલીક રાશિઓ વિશે વાત કરવા જઈ રહ્યા છીએ, જેમાં જન્મેલા લોકો ભાગ્યશાળી હોય છે. તેમના પર દેવી-દેવતાઓની વિશેષ કૃપા માનવામાં (zodiac are considered to be blessed by the gods) આવે છે. તેમને દરેક કામમાં નસીબનો સાથ ભરપૂર મળે છે. તેઓ જે કામ કરવાનું નક્કી કરે છે, તેમાં સફળતા (Success) મેળવ્યા પછી જ તેઓ શ્વાસ લે છે.\nમેષ રાશિ- આ રાશિના લોકોને ભાગ્યથી ધનવાન માનવામાં આવે છે. તેમના પર દેવી-દેવતાઓની વિશેષ કૃપા માનવામાં આવે છે. પૈસા અને ભોજનની બાબતમાં પણ તેઓ ખૂબ નસીબદાર સાબિત થાય છે. તેમને દરેક કામમાં નસીબનો સાથે ખૂબ મળે છે. તેમનું જીવન આનંદથી ભરેલું છે. તેઓ બુદ્ધિશાળી, મહેનતુ, હિંમતવાન અને પ્રમાણિક છે.\nકર્ક રાશિ- આ રાશિના લોકો એકવાર કોઇ કામ કરવાનું નક્કી કરે છે, તેમાં સફળતા મેળવ્યા પછી જ તેઓ શ્વાસ લે છે. સમાજમાં તેમની એક અલગ ઓળખ છે. તેમના પર દેવી-દેવતાઓની વિશેષ કૃપાને કારણે તેઓ દરેક કાર્યમાં સફળતા પ્રાપ્ત કરે છે. તેમનું નસીબ ખૂબ જ ઝડપી હોય છે. તેમને ખૂબ નાની ઉંમરમાં જ ઘણી સંપત્તિ મળે છે.\nમકર રાશિ- આ રાશિના લોકોનું વ્યક્તિત્વ ખૂબ જ આકર્ષક હોય છે. તેઓ તેમના નિર્ણય પર મક્કમ રહે છે. એકવાર તેઓ જે કાર્ય કરવાનું નક્કી કરી લે છે પછી તેમાં સફળતા મેળવીને જ દમ લે છે. તેમની આર્થિક સ્થિતિ પણ ખૂબ સારી હોય છે. તેમના પર ભગવાનની અદ્દભૂત કૃપા હોય છે. એટલું જ નહીં તેઓ બીજાની મદદ કરવા માટે પણ તત્પર રહે છે.


નૂતન વર્ષનો સંકલ્પઃ શુભત્વ સ્\nGujarat Samachar > લેખ > નૂતન વર્ષનો સંકલ્પઃ શુભત્વ સ્\nનૂતન વર્ષનો સંકલ્પઃ શુભત્વ સ્વીકારીએ, પ્રેમ અને પ્રસન્નતાના વાહક બનીએ\nતુષાર જોષી Saturday 11th January 2020 07:16 EST\n‘અરે, કૈસે લોગ હો આપ? ગોવા ગયે ઔર ૩૧ ડિસેમ્બર કે દિન વાપીસ આ ગયે?’ ઓફિસમાં સખીએ કહ્યું.\n‘હમ લોગ ગયે થે કેવલ ઔર કેવલ સનબર્ન મ્યુઝિક ફેસ્ટિવલ કે લીયે, અગર હમ થર્ટી ફર્સ્ટ ડિસેમ્બર મનાને ગયે હોતે તો જરૂર રુક જાતે...’ જવાબ મળ્યો, ને ઉમેર્યું, ‘છેલ્લા બે-ત્રણ વર્ષથી અમારી ઈચ્છા હતી આ મ્યુઝિક ફેસ્ટિવલ અટેન્ડ કરવાની. આ વર્ષે બધી અનુકૂળતા થઈ તો જઈ આવ્યા. મસ્તીથી ઝૂમ્યા ને ગોવામાં ગરમીમાં બીચ પર ફરીને આવી ગયા.’\nઆ સંવાદમાં કોણ ક્યાં અને કેમ ગયું ને કોણે શું પૂછ્યું એનું નહીં પરંતુ જવાબમાં રહેલી વિચારોની અને મનોજગતની સ્પષ્ટતા મહત્ત્વની છે. આપણે જવા ક્યાંક નીકળીએ અને ફંટાઈ કે રોકાઈ જઈએ ક્યાંક, ત્યારે અનેક પ્રશ્નો સર્જાય છે અને ક્યારેક આપણને જ અફસોસ થાય છે. આવું ન થાય માટે જરૂરી છે કે વિચારોમાં સ્પષ્ટતા હોય. શું કરવું છે? શા માટે કરવું છે? આ બાબતની જાગૃતિ હોય તો મોટા ભાગે જે તે કાર્યોમાં સફળતાની દિશામાં જરૂર આગળ વધાય છે.\nવિક્રમ સંવતનું નવું વર્ષ આપણે ત્યાં દીવાળી પર્વથી શરૂ થાય અને ઈસવી સન જાન્યુઆરીથી શરૂ થાય. વર્ષ ૨૦૧૯ પૂરું થયું અને આરંભ થયો ૨૦૨૦નો. ક્રિકેટમાં ટ્વેન્ટી૨૦ની મેચ વર્લ્ડમાં રમાય છે. આ ફોર્મેટમાં રમનારાને એ વાતની ખબર છે કે એક એક બોલમાં થતાં રનનું અને એ બોલ દ્વારા પ્રાપ્ત થતી વિકેટનું મહત્ત્વ છે. ટ્વેન્ટી૨૦ મેચ રમનારાને ઓછા સમયમાં પોતાનું શ્રેષ્ઠ પર્ફોમન્સ આપવાનું છે, અને એટલે જ ટ્વેન્ટી૨૦ ક્રિકેટમાં પસંદ થનાર ખેલાડીમાં શારીરિક ચુસ્તી અને સ્ફૂર્તિ, ઝડપ, સમયસૂચકતા, સાહસ જેવા ગુણો અતિ મહત્ત્વના ગણાય છે.\nઅત્યારે શરૂ થયેલા નવા વર્ષને પણ ટ્વેન્ટી૨૦ રૂપે જોઈએ તો આપણા માટે પણ આ વર્ષની એક એક પળ મહત્ત્વની છે. આરંભે શૂરા બનીને થોડા દિવસ આપણે આપણા સંકલ્પો પૂરા કરવા માટેની પ્રતિબદ્ધતા પૂરવાર કરીએ, પણ પછી ઢીલાઢફ થઈ જઈએ એ નહીં ચાલે. આયોજન-પુરુષાર્થ-અમલીકરણ માટે સતત પ્રયત્નશીલ રહેવું પડશે. રોજેરોજ આપણે પોતે જ આપણા કાર્યોનો હિસાબ લેવો પડશે. હોતા હૈ... ચલતા હૈની મનોવૃત્તિ નહીં ચાલે. વહી જતા સમયને પોતાના ભાગે આવેલા શ્રેષ્ઠ કર્મથી જીવંત કરવો પડશે તો જ સફળ થવાશે.\nનવા વર્ષના આરંભે એક નાનકડી વાર્તાનું સ્મરણ થાય છે. એક શિલ્પકાર હતો. ગામના પાદરે આવેલા ડુંગર પર મંદિર બનતું હતું ત્યાં મુખ્ય મૂર્તિ તરાશવાનું કામ લાંબા સમયથી એ કરતો હતો. રાત્રે તળેટીમાં આવી જાય અને સવારથી સાંજ મૂર્તિ ઘડે.\nએક માણસ મંદિરના જ કોઈ કામે નિયમિતરૂપે ત્રણ-ચાર વાર ત્યાં ગયો. એણે નોંધ્યું કે આ મૂર્તિ તો તૈયાર થઈ જ ગઈ છે, છતાં શિલ્પું બહુ ઝીણું કાંતી રહ્યો છે. એ શિલ્પકારને મળ્યો અને કહ્યું કે, ‘દોસ્ત, આ મૂર્તિ તો બની જ ગઈ છે, અહીં ભક્તો પણ નિયમિતરૂપે મોટી સંખ્યામાં આવવાના નથી, કોઈને કાંઈ ખબર પણ નહીં પડે, તું મૂર્તિ સોંપી દે ને!’ ત્યારે શિલ્પીએ કહ્યું કે, ‘મને ખબર છે, પરંતુ મારી મૂર્તિ કોઈ જુએ કે ના જુએ, મારું કામ છે એટલે એ શ્રેષ્ઠ જ હોવું જોઈએ.’\nઆ વાર્તામાં પોતાના કર્તૃત્વભાવની શ્રેષ્ઠતાનો આનંદ સમાયેલો છે. આપણા કામથી આપણને આનંદ થવો જોઈએ. એ આનંદ આખરે વધુ સારા કામ અપાવે છે. ૨૦૨૦ના વર્ષમાં આપણે આપણા પ્રત્યેક કાર્યને આ રીતે મૂલવશું તો સરવાળે આપણને જ સિદ્ધિઓ મળશે.\nસંસ્કૃત શ્લોકમાં લખાયું છે,\nઆ નો ભદ્રાઃ ક્રતવો યન્તુ વિશ્વતઃ\nઅર્થાત્ અમને સર્વ દિશાઓમાંથી શુભ વિચારો પ્રાપ્ત થાઓ.\n૨૦૨૦ના વર્ષના શુભારંભે આપણી આસપાસના વાતાવરણમાંથી આપણે શુભત્વ સ્વીકારીએ, પ્રેમ અને પ્રસન્નતાના વાહક બનીએ, બંધાઈએ નહીં, ગતિમાન રહીએ. કાર ચલાવતી વખતે પાછળનું દૃશ્ય બતાવતો કાચ નાનો હોય છે એમાં ક્યારેક જ જોઈએ છીએ, પણ સામેની, આગળની દિશા જે બતાવે એ કાચ વિશાળ હોય છે. વધુ ધ્યાન એના પર હોય છે. એમ જ ભવિષ્ય પર વિશેષ ધ્યાન આપીએ. જે કાંઈ કર્મ કરીએ એ શત - પ્રતિશત સમર્પિતભાવે નિષ્ઠાથી કરીએ ત્યારે સફળતાના અજવાળાં જરૂર રેલાશે.


વિમાસણઃ સલાહ /સૂચન/અભિપ્રાય ……….આપવાં કે નહિ ? – વેબગુર્જરી\nવિમાસણઃ સલાહ /સૂચન/અભિપ્રાય ……….આપવાં કે નહિ ?\nby Web Gurjari • August 13, 2018 •7Comments\nદુનિયામાં સૌથી સહેલું શું છે? દુનિયાને સૌથી ગમતી પ્રવૃત્તિ કઈ છે? એવી કઈ વસ્તુ છે કે જે આપવા દરેક લોકો હંમેશા તૈયાર હોય છે, અને તે પણ ગમે ત્યાં અને ગમે તે વખતે …..અને તે પણ મફતમાં ? (ગુજરાતીઓ માટે ‘મફત’ હોવું એ બહુ અગત્યનું છે!) જવાબ બહુ સહેલો છે……..સલાહ કે સૂચન કે અભિપ્રાય.\nસૂચન સલાહ કરતાં હળવી કક્ષામાં આવે છે કેમ કે સૂચન માનવું જ તેવું મનાતું નથી. જયારે અભિપ્રાય માટે એવું માનવામાં આવે છે કે તે આપનાર થોડો ઘણો નિષ્ણાત અને જાણકાર છે અને માટે તેનો અભિપ્રાય માનવો જરૂરી છે. જ્યારે સલાહને કોઈ પણ કક્ષામાં મૂકી શકાય છે. માનવી કે ન માનવી તે પોતાના પર નિર્ભર છે. હા, સલાહ આપનાર ઉપરી અધિકારી કે બહુ શક્તિશાળી વ્યક્તિ હોય તો સલાહ હોય કે સૂચન, એને “હુકમ” માનીને અમલ કરવો પડે છે!\nવડીલોને સલાહ આપવી ખૂબ ગમે છે પણ સાંભળવી નથી પસંદ. જ્યારે યુવાનોને સલાહ જ પસંદ નથી હોતી. તમારું સંતાન સલાહ સાંભળતું બંધ થાય ત્યારે સમજવું કે તેને યુવાની આવી ગઈ છે!\nવિજાણુ માધ્યમો તો હમણાં આવ્યાં. તેના પહેલાં પણ, ગામનો ચોરો, પાન અથવા ચાનો ગલ્લો/કીટલી, ઓફીસનું નાસ્તાગૃહ, ઘરનો ઓટલો વગેરે સલાહ લેતી-દેતીનાં કેન્દ્રો હતાં અને હજી પણ છે. આ કેન્દ્રો પર સલાહ આપનાર મિત્ર, વડીલ કે અનુભવી હોય અથવા ક્યારેક બિલકુલ અજાણ્યા પણ હોય! જો કે સલાહની લેતી-દેતીનો આ આખો વ્યવહાર સમાજ માટે ઘણો ઉપકારક છે, કારણકે આ રીતે વ્યક્તિ પોતાના મનની વાત બહાર કરી શકે છે, તેના પર (ગમતી કે અણગમતી) ટિપ્પણીઓ પણ મેળવી શકે છે, અને અંદર ને અંદર મુંઝાવાનું ટાળી શકે છે.\nઆમ જોઈએ તો ઉપરની ત્રણેય વસ્તુ – સલાહ, સૂચન અને અભિપ્રાય – લગભગ સરખી અને મળતી આવતી છે. થોડોઘણો ફેર ખરો પણ છેલ્લે જુઓ તો એક જ ચોકઠામાં મૂકી શકાય. અત્યારના જમાનામાં વોટ્સએપ પર આ ત્રણેય વસ્તુઓ બહુ જ સરળતાથી મળી જાય છે અને તે પણ બહુ જ પ્રેમપૂર્વક અને અવિરત! આ માધ્યમમાં જ્ઞાન આપવાનું કામ સતત થતું રહે છે અને તેય મોટે ભાગે માગ્યા વગર! લેવું હોય તો લેવાનું નહિતર કાઢી નાખવાનું અને કોઈની લાગણી પણ દુભાય નહિ કે મારું સાંભળ્યું નહિ, એ આ માધ્યમનો સૌથી મોટો લાભ છે! સામસામે બેસીને આ બધું જ્ઞાન આપવા કે લેવામાં લાગણી દુભાવાનો ભય રહેતો હોય છે. ખાસ કરીને ત્યારે કે જ્યારે સલાહ અનુકુળ આવે તેવી ન હોય કે સ્વીકારી શકાય તેવી ન હોય. અને એના અસ્વીકારથી સબંધમાં ઉતાર- ચડાવની પણ શક્યતા રહે. જો સલાહ આપનાર વડીલ કે ઓફિસના સાહેબ હોય તો તો વધારે ધ્યાન રાખવું પડે.\nબીજાં વિજાણુ માધ્યમોમાં પણ અજાણ્યા પાસેથી સલાહ મળી શકે છે. ટી.વી.માં પણ આર્થિક અને તંદુરસ્તી જેવા વિષયની ચેનલો પર આ પ્રવૃત્તિ ખૂબ ચાલે છે પણ વોટ્સએપ આવતાં બીજાં માધ્યમોનાં માનપાન અને વપરાશ ઘટી ગયાં છે, કારણ કે વોટ્સએપનું માધ્યમ ખૂબ વ્યાપક અને સહેલું છે. જો કે આવી સલાહો, શીખ કે અભિપ્રાયોનું મહત્ત્વ કેટલું અને તેમાં વિશ્વાસ મૂકવો જોઈએ કે નહિ અથવા આ સલાહો સાંભળવી જોઈએ કે નહિ તે અલગ વિષય છે. અમુક સલાહ માનવી જ પડે. દા.ત. ડોક્ટરની. પણ વકીલ અને બીજા ઘણા નિષ્ણાતોની મોટા ભાગની સલાહોને ઘોળીને પી જવાતી હોય છે.\nપહેલાં તો સવાલ એ થાય કે સલાહ માગવી જોઈએ કે નહિ અને એથી વધારે અગત્યનો સવાલ – સલાહ આપવી જોઈએ કે નહિ? જો માર્ગદર્શનની ખરેખર જરૂર લાગે તો સલાહ માગી જ લેવી, શરમ ન રાખવી. જેમ નવા ગામમાં જનારને રસ્તો પૂછવો પડે તેમ નવા ક્ષેત્રમાં પણ સલાહ લેવી પડે. અલબત્ત તેની પણ એક સીમા તો હોય જ છે.\nસલાહ માગવામાં પહેલી મુંઝવણ તો એ કે જયારે સલાહનો વરસાદ વરસે ત્યારે શું કરવું? તો એનો સરળ ઉપાય એ છે કે જલ્દીથી તેને લૂછીને કોરા થઈ જવું! કારણ કે વધારે સંખ્યામાં મળેલી સલાહોથી સલાહ લેનાર ગુંચવાઈ જાય છે અને કોઈ નિર્ણય લઈ શકતો નથી. પણ જો સલાહ ઓછી અને મુદ્દાસર હોય તો એના પર જરૂર વિચારી શકાય. સલાહ આપનારનો હેતુ કે ઇરાદો જોવાની જરૂર નથી, સલાહની ગુણવત્તા જ જોવી જોઈએ. સલાહ કોની પાસે અને ક્યારે લેવી તે નક્કી કરવું ખૂબ અગત્યનું છે. જ્યારે બહુ જ ત્વરિત નિર્ણય લેવાનો હોય ત્યારે તો પોતાના જ જ્ઞાન, અનુભવ અને સ્ફુરણા કામ લાગી શકે.\nસલાહ આપનારનું કામ ખૂબ અઘરું અને અપયશ આપનારું થઇ શકે છે. પહેલી વાત તો એ કે મોટા ભાગની સલાહ કોઈ પૂરી રીતે સાંભળતું નથી. અને સાંભળે તો ય અમલ જ અધૂરો થાય અથવા થાય જ નહિ. જયારે કોઈ સલાહ લેનાર તે લેવાની જ ના પડે ત્યારે સલાહ આપનારનું કામ ખૂબ તકલીફભર્યું થઈ જાય છે. સલાહ સ્વીકારવાની ના પાડનાર મોટી તકલીફમાં ફસાઈ જાય તેવું સ્પષ્ટ દેખાઈ રહ્યું હોય અને છતાં તે કોઈ વાત સાંભળવા તૈયાર ન હોય. ઘણી વાર યુવાનો –યુવતીઓ આવેશમાં એવા નિર્ણય લે છે જે તેમને માટે આગળ જતાં ખૂબ નરસાં પરિણામ લાવી શકે છે. આવે વખતે કડવા કે અળખામણા થવાના જોખમે પણ તેના હિતેચ્છુએ પોતાની સલાહ આપવી જ પડે છે.\nઅહીં એ સ્વીકારવું રહ્યું કે સલાહ આપવા કરતાં તે સાંભળવી અઘરી અને કંટાળાજનક છે. સલાહ સાંભળનારને સલાહ આપનાર એક કંટાળાજનક વ્યક્તિ લાગે છે, એ પણ એના કોઈ દેખીતા વાંક વગર!\nજે વસ્તુ મફતમાં મળે તેની કિંમત ન રહે. સલાહ પણ મફતમાં મળતી હોઈ, ઘણીવાર સાચી અને અમૂલ્ય સલાહનું પણ મૂલ્ય રહેતું નથી. તેથી સલાહ આપનારે સમજીવિચારીને અને તોળીતોળીને સલાહ આપવા વિષે નિર્ણય લેવો પડે છે. જ્યારે મદદની જરૂર હોય અને સલાહ ન આપો તો ફરજ ચુક્યા ગણાo, પણ મોટી તકલીફ એ છે કે સલાહ કે અભિપ્રાય માગનાર વ્યક્તિ જો પોતાને અનુકૂળ અભિપ્રાય કે સલાહ ન મળે તો ગુસ્સે થઈ જાય છે, કારણ કે ઘણી વાર સલાહ કે અભિપ્રાય માગવાનું મૂળ કારણ ખુદ પોતાના જ મતની પુષ્ટિ મેળવવાનું હોય છે, બીજાનો દૃષ્ટિકોણ કે જાણવાનું કે માર્ગદર્શન મેળવવાનું નહિ !\nતો આખરે કરવું શું ?\nજાહેર માધ્યમોની સલાહ ‘શેઠના ઝાંપા સુધી’ જ રાખવાની, પણ જેને હૈયે આપણું હિત છે તેમની સલાહ ધ્યાનથી સાંભળવાની. જેમ વધારે સલાહ કે અભિપ્રાય માગશો તેમ તેમ વધારે ગુંચવાશો. છેલ્લે અમલ તો પોતે કરવાનો છે, પરિણામ પોતે જ ભોગવવાનાં છે, એટલે છેવટે નિર્ણય તો પોતાની સૂઝથી જ લેવો. પીડા ક્યાં છે અને કેટલી છે તે પીડા ભોગવનારને જ વધારે ખબર હોય છે!\nએક વિદ્વાને કહ્યું છે કે જો તમારે ખરેખર સુખી થવું હોય તો એ સલાહનો અમલ કરો જે તમે બીજાને આપતા ફરતા હો!\nઆ બાબતમાં તમારી શું સલાહ છે?!!\n← બંસી કાહે કો બજાઈ – પ્રકરણ ૯\nસોરઠની સોડમ : ૨૯ – ત્રાઠી હયણી (ભાગ ૨) →\n7 comments for “વિમાસણઃ સલાહ /સૂચન/અભિપ્રાય ……….આપવાં કે નહિ ?”\nએ સલાહનો અમલ કરો જે તમે બીજાને આપતા ફરતા હો!\nએક ભાઈને કોઈએ નકલી કરંન્સી નોટ આપી અને લાલ પીળા થઈ શું ને શું કહેવા લાગ્યા. પછી કોઈએ પુછ્યું પછી આપે એ નોટનું શું કર્યું? જવાબ હતો સવારના અંધારામાં દુધવાળાને આપી દીધી..\nસલાહ કે અભિપ્રાય માગવાનું મૂળ કારણ ખુદ પોતાના જ મતની પુષ્ટિ મેળવવાનું હોય છે વાહ વાહ !!!!\nવોરાભાઇ, ખુબ ખુબ આભાર !\nઆ વેબગુર્જરી મંચ, ગુજરાત, ગુજરાતી અને ગુજરાતીઓ માટે વીચાર–મંચ છે અને મુલાકાતીઓ ઘણાં છે. પ્રતીભાવ માટે પોસ્ટ મુકનાર અને મુલાકાત લેનાર ને લખાંણની ફાવટ આવે એ માટે જરુર વીચાર કરવો જોઈએ.\nપોસ્ટ મુકનારને વાહ વાહ નહીં ગમતી હોય?\nકચ્છમાં દુકાળોનો અનુભવ હોય એમને કુવામાં હોય તો હવાડામાં આવે એ યાદ આવે છે..\nમારી સલાહ એ છે કે તમારે સલાહ-વિષયક હોય કે અન્ય કોઇ વિષયક, પરંતુ આ પ્લેટફોર્મ પર લખતા રહેવું જોઈએ..\nભગવાનભાઈ,આ લાક્ષણિક અને સૂચક સલાહ માટે આભાર !\nસારું ત્યારે – અહીં અભિપ્રાય નથી આપતો !\nઅભિપ્રાય ન આપવા બદલ આભાર !


ટેક્સ | Third Eye (ત્રીજી આંખ)\nPosts Tagged ‘ટેક્સ’\nકમીશ્નર સાહેબોને, ચૂંટાયેલા નિરીક્ષકોને અને જજ સાહેબોને બેવકુફ કહીશું કે ઠગ કહીશું?\nPosted in માનવીય સમસ્યાઓ, tagged ઈમ્પેક્ટ, કમીશ્નરસહેબો, ટેક્સ, ડ્યુટી, તસ્દી, નાનાવ્યવસાયો, બાંધકામ, બૉર્ડ on December 11, 2010| LeaveaComment »\nનરેન્દ્રભાઈ મોદી ભલે ગુજરાતને યુરોપીયન દેશોની હરોળમાં લઇ જવાના સ્વપ્ના જોતા હોય પણ મ્યુનીસીપલ કમીશ્નર સાહેબો અને ચૂંટાયેલા સભ્યો, તેમના સ્વપ્નોને અચૂક રોળી નાખશે.\nસૌપ્રથમ તો કમીશ્નર સાહેબોની એ પ્રાથમિકતા જ નથી કે શહેરની સુખાકારી તરફ ધ્યાન આપવું, શહેરના પ્રશ્નો સમજવા અને નવા પ્રશ્નો ન થવા દેવા.\nમ્યુનીસીપાલીટી શામાટે છે?\nમ્યુનીસીપાલીટીનું એક ગુજરાતી નામ છે “શહેર સુધરાઈ”\nપણ સુધરાઈ એટલે શું?\nશહેર સુધરાઈ એટલે શહેરને સાફ સુથરું રાખનારી સંસ્થા.\nહાજી. એ વાત ખરી.\nઅમે ક્યાં સીધા છીએ! અમે તો વાંકા છીએઃ\nકમિશ્નર સાહેબ કહેછે કે શહેરને કેવીરીતે સાફ સુથરું રાખવું એ બાબતમાં અમે સીધી રીતે કામ નહીં કરીએ. અમારી એટલે કે સરકારી અધિકારીની રુએ અમે કોઇ કામ સીધી રીતે કરતા નથી. અમે હમેશા વક્રગામી અને ઉંધી દીશામાં જ ગતિ કરીએ છીએ.\nતમે જુઓ, અમારા પૂર્વજો મતલબ કે પૂર્વગામીઓ એટલે કે અગાઉના કમીશ્નરો રાત્રે રસ્તાઓને પાણી થી ધોવડાવતા હતા. અમે એ કરતા નથી. અગાઉ પોળોમાં જે પીવાના પાણીના નળ આપેલા તે નળનું પાણી ચોકડીની બહાર જાય અને બહાર ભીનું કરે તો અમે તરત તેનો દંડ કરતા. પોળ ચોક્ખી ચણાક રખાતી. હવે અમે એવું બધું કરવામાં માનતા નથી.\nઅરે હવે તો અમે ગેરકાયદેસર રીતે મોટા મોટા ટાવરો બંધાઈ જાય અને વેચાઈ પણ જાય તો પણ અમારા પેટના પાણીને અમે હલવા દેતા નથી. સાહેબ તમે અમને સમજો છો શુ?\nઅમારું સર્વ પ્રથમ કર્તવ્ય છે કે કશી સફાઈ કરવી જ નહીં. એટલે જનતા ગંદકીથી ટેવાઇ જાય.\nધારો કે અમે એક ટીપી સ્કીમ બનાવી\nતો અમે અમારી આ ટી.પી. સ્કીમમા શાકમાર્કેટ, કે દવાખાના, પેટ્રોલ પંપ, કે મોટર સ્કુટર ગેરેજ, કે રીક્ષા પાર્કીંગ, કે વાહન પાર્કીંગ, કે રેસ્ટોરાં, કે બેંકો, કે નાના ધંધાદારીઓ જેવા કે ચાની કિટલી વાળા, પંચર રીપેરર, મોચી, કે બુટપોલીસ કરનારા, રફુકરનારા, કપડાને ઈસ્ત્રી કરનારા, કપડાને રફુ કરનારા, માટીના ઘડા વેચનારા, વાળકાપનારા, કે પરબવાળા, જાહેર પેશાબ-સંડાસ, કે પીંજારા, કે કોન્ટ્રાક્ટરોના મજુરોના રહેણાકમાટે કે એવા કોઇપણ માટે કશું અનામત રાખતા નથી કે કશી જુદી જોગવાઈ પણ રાખતા નથી. ગુજરાત હાઉસીંગ બૉર્ડ નામની સંસ્થા સાથે એવીકોઈ સગવડ માટે વાટાઘાટો કરી શહેર સુંદર અને ઝોંપડ પટ્ટી વગરનું ફુટપાથો દબાણ વગરની રહે તે માટે કોઇજાતની તસ્દી લેવામાં માનતા નથી, કે એવા કોઇપણ માટે કશું અનામત રાખતા નથી કે કશી જુદી જોગવાઈ પણ રાખતા નથી. અમે ફક્ત એટલું કરીએ. બધાને વ્યવસાયવાળા ગણીએ. એટલે અમે કોમર્સીયલ અને રહેણાક એમ બે જ ભાગ પાડીએ.\nતમે જાણોજ છો કે ધારોકે અમે ટીપી સ્કિમમાં એક રસ્તો બનાવ્યો હોય . હવે એ જગ્યા તો ઉજ્જડ જ છે. એટલે તેને પાકો કરવાની જરુર જ નથી. ગટર અને ફુટપાથની પણ જરુર નથી.\nઅમે હાથી છીએ અને અમારે સતત આરોગવા જોઇએ\nવિજળીના કેબલોમાટેની પાઇપો કે બીજી યુટીલીટી સર્વીસીસ જેમકે ટેલીફોન કેબલ, ગેસ પાઈપ કે ડ્રેનેજ માટેની પાઇપો અગાઉથી અને તે પણ અમે પોતે શુંકામ નાખીએ? હા એ વાત ખરી જો આવું બધું અમે કર્યું હોય તો અમે તેને લાગતી વળગતી કંપનીઓને ભાડે આપી શકીએ અને મ્યુનીસીપાલીટીને કમાણી કરાવી આપી શકીએ અને જનતાને અવારનવાર થતા ખોદકામો થકી થતી ચાલવામાં થતી અને વાહનો ચલાવવામાં થતી મુશ્કેલીમાંથી મુક્તિ અપાવી શકીએ. પણ ભાઈ અમને અવારનવાર થતા ખોદકામોની પરમીશનો આપવામાં થતી આવકો અને તેને અવારનવાર રીસરફેસ કર્યા ન હોય તો પણ કરેલા છે તેવું રેકોર્ડ ઉપર બતાવીને થતી ટેબલ નીચેની મબલખ કમાણીનું શું?\nઅને સાહેબ જો બધા રસ્તાઓ વ્યવસ્થિત હોય, ફુટપાથો પણ સમતલ, સળંગ અને યોગ્ય પહોળાઈની હોય તો પછી જોગીંગ પાર્કના અમારા પ્રોજેક્ટોનું શું થશે? જો બધુ સુષ્ઠુ સુષ્ઠુ હોય તો રસ્તા અને ફુટપાથની સફાઇ સરખી રીતે થાય એ અમે જાણીએ છીએ. પણ સાહેબ “જેમસંસ્કાર જાડા એમ જીવન સરળ” એ મુહાવરાનું શું થશે?\nસાહેબ જો બધું ચોક્ખું હોય અને અમે ફુટપાથો અને રસ્તાઓ ઉપર ખાણી પીણીની લારીઓ, ગલાઓ કે ઓપન એર રેસ્ટોરાંઓ ન કરવા દઈએ તો સાહેબ લાખો રુપીયા ખર્ચીને ડૉક્ટર થયેલા માણસોનું શું? સાહેબ અમારે તો બધાનો ખ્યાલ કરવો પડે. હા એવાત જુદી કે જ્યારે હેપીટાઈટીસ જેવો રોગચાળો ફાટી નીકળે ત્યારે અમે કામચલાઉ બધું બંધ કરાવી દઈએ અને મોટા મોટા પોસ્ટરો જનતાને જણાવીએ કે ખુલ્લું અને ગંદીરીતે તૈયાર થયેલું આ બધું આરોગ્ય માટે કેટલું બધું હાનીકારક છે. સાહેબ આવી મહામારી ફાટી નિકળે ત્યારે અમારે અને ડૉક્ટરસાહેબોને કમાણીમાં તડાકો પડે છે.\nતમે જાણો જ છો કે જ્યાં સુધી જનહિતના કામોને અને અમારી ડ્યુટીના કામોને લાગેવળગે છે ત્યાંસુધી તો અમે અમારું ભેજુ તો અમારા ઘરના બગીચાના ઝાડ ઉપર જ મુકી રાખીએ છીએ. સફાઈની વાત હોય તો અમારા ખ્યાલ ઉચ્ચ છે. પણ આ ખ્યાલો અમે અમારા પોતાના, મેયર સાહેબો, હાઈકૉર્ટ ના જજસાહેબોના ક્વાર્ટર્સના ઘરના કંપાઉન્ડની બહારની ફુટપાથ અને રસ્તા સુધી જ અમલમાં મુકીએ છીએ. અમે અમારા ખ્યાલો અમારા કર્મચારી ભાઇઓ ઉપર કે કોન્ટ્રાક્ટરો ઉપર લાદવા મગતા નથી.\nકોઇના જમીનના બધા ફાઈનલ પ્લોટ કર્યા અને અમે ૪૦ ટકા લેખે જમીન મેળવી કે પૈસા મેળવ્યા એટલે બીલ્ડરભાઈઓ સાથે અમારા અંગત ધંધાપાણીને લગતો વહીવટ પણ કર્યો.\nઅમે કોઇએક ફાઇનલ પ્લોટ કેવા ઉપયોગ માટે લેવો તે પણ નક્કી કરી છીએ.\nજેમકે રહેણાંક માટે નો પ્લોટ, વ્યવસાય માટેનો પ્લોટ.\nવળી અમે ડૉક્ટર સાહેબો માટે અને ચિકિત્સાલયો માટે છૂટછાટ આપીએ છીએ.\nઅમે દરકાર કરતા નથી\nપૂરતું પાર્કીંગ કોને કહેવાય, વાહનોની અવરજવર માટે અને માણસોની અવરજવર માટે કેટલી જગ્યા હોવી જોઇએ તેની અમે દરકાર કરતા નથી.\nબિલ્ડરભાઈ કમ્પાઉન્ડ વોલને ગમે તેટલા દરવાજા રાખે તેનો અમને છોછ નથી. કમ્પાઉન્ડવોલ રાખે કે ન રાખે તે પણ બિલ્ડરભાઈ નીમુનસફ્ફીની વાત છે\nફાઇનલપ્લોટની અંદરની જગ્યા કે જ્યાં બાંધકામ થયું હોય તો પણ અમે તેને બાંધકામની વ્યાખ્યામાં લેતા નથી.\nઅમે અમારી ફરજોનું પણ પાલન નથી કરતા તો બિલ્ડરભાઈઓના બાંધકામને લગતી ફરજોની શી વાત કરો છો સાહેબ તમે! અમને એવા વેદીયાવેડા ન ફાવે.\nફાઇનલપ્લોટની અંદરની જગ્યા કે જે સમગ્ર સભ્યોની અને મુલાકાતીઓની અવરજવર માટે હોય છે ત્યાં રેસ્ટોરાંનો માલિક ખૂરસી ટેબલો ગોઠવી દે અને ગ્રાહકોને અવનવી વાનગીઓ ખવડાવે તેનો અમને કશો વાંધો નથી. અરે સાહેબ જ્યારે અમે ફુટપાથ ઉપર પણ લારી ગલ્લાવાળઓને ટેબલ ખુરસીઓ ગોઠવવાની અને ચા, ભાજીયા, સેવ ઉસળ, ભેળ વિગેરેની સામે અમે અને અમારું આરોગ્યખાતું ગાંધીબાપુના મંકીઓની જેમ આંખો મીંચી દેવામાં માનતું હોય તો કંપાન્ડવોલની અંદરની જગ્યાનો ઉપયોગ તો શું ચીજ છે? અરે સાહેબ અમે તો સી.જી રોડ ના પર્કીંગ ઉપર પણ મારુતી-વાન રેસ્ટોરેન્ટ ચલાવવાની છૂટ આપીએ છીએ. પાર્કીંગની જગ્યા છે એટલે મારુતીવાન પાર્ક તો કરે જ ને. પછી એ તે મારુતિવાનમાં રસોડું ચલાવે તેમાં અમારે શું?\nઅને સાહેબ અમે કેટલા બધા સીલ માર્યા ખબર છે? રોજ રોજ અમે ત્રણ આંકડામાં સીલ મારતા. અને નૉટીસો ફટકારી એ તો સાહેબ ચાર આંકડામાં. સાહેબ અમે પાંચ, છ, સાત અને આઠ આંકડામાં વહીવટ કર્યો હોય તો બે આંકડામાં અને ત્રણ આંકડામાં તો કંઇક કરવું જ પડે છે ને? એટલે હે (જનતા)સાહેબ, અમે સીલમારવા જેવાં અને નોટીસો આપવાના કામો ત્રણ અને ચાર આંકડામાં કર્યા છે.\nસાહેબ કદાચ અમે એક આંકડામાં અમારા કોઈ ચમચાને બલીનો બકરો પણ બનાવીશું જેથી રેકોર્ડ ઉપર રહે કે અમે અમારા માણસો ઉપર પણ કામ ચલાવ્યું છે. કદાચ જજસાહેબો અમને પૂછે તો અમારે તેમને કંઈક જવાબ આપવો તો પડે જ ને. સાવ ઘરની ધોરાજી તો ન જ ચલાવાયને?\nકુતરા અને સિંહ વચ્ચે શો ફેર?\nસાહેબ, તમને પેલા કુતરા અને સિંહના સ્વભાવની તો ખબર જ હશે. જો તમે તેને પત્થર મારો તો સિંહ પત્થરના ઉદગમસ્થાન એટલે કે મારનાર તરફ દોડશે. કુતરો પત્થર તરફ દોડશે.\nઅમે પણ જજ સહેબો, જનતા અને લોકોએ ચૂંટેલા સભ્યો કુતરા જેવું વર્તે એવું કશુંક કરીશું.\nજુઓ સાહેબ અમે એવા બાંધકામોને સીલ કર્યા છે કે જ્યાં શેઠીયાઓ કારીગરો પાસે કામ કરાવતા હોય. દાખલા તરીકે હિરાઘસુઓ. હવે અમે આવા કારખાનાઓને સીલ મારીએ એટલે આ બધા બેકાર થાય. તેમની રોજી રોટી ખોરવાઈ જાય. એટલે આ એક જાતનો લૉકઆઉટ થયો ગણાય.\nલેબર કમીશ્નર સાહેબ આમાં માથું નહીં મારે\nલેબર કમીશ્નર માટે કાયદાની જોગવાઈ હાથ વગી નથી. આ કેસમાં કોની પાસેથી ડાબે હાથે પૈસા લેવા તેમાં તેમનો ટકલો કદાચ મુંઝાય છે.\nમ્યુનીસીપાલીટી વાળા તો પૈસા આપે જ નહીં. મજુરો તો આપે જ ક્યાંથી? શેઠીયા ઓ તો હાથ ઉંચાકરી દીધા છે. કાયદામાં શું જોગવાઈ છે? તે જોવાની તો મહેનત કરવી પડે!! અને વળી કોઈ કંપ્લેન તો આવી નથી! માટે આંખ જ બંધ કરી દો.\nચૂંટાયેલા મેયર સાહેબ અને સભ્યો કહે છે કે મ્યુનીસીપલ કમીશ્નોરોની તરફ તો જોવાય જ કેમ? પત્થર તો મજુરો ઉપર ફેંકાયો છે માટે મજુર તરફ દોડો. હિરાઘસુઓ એકલાજ કંઈ મજુરો નથી. મજુરમાં તો ગુમાસ્તાઓ પણ આવી જાય. એટલે મજુરોના હિતની રક્ષા કરવાનો મુદ્દો ઉભો કરવાનો આ મુદ્દાને માનવીય ચળકાટ આપો.\nબીલ્ડરભાઇઓએ છેતરપીંડી ભર્યું વેચાણ કર્યું છે કે, ગેરકાયદેસર બાંધકામમાં શેઠીયાઓએ ધંધો સ્થાપ્યો છે કે, આપણા કમીશ્નર સાહેબે ગાંધીબાપુના મંકીની જેમ આંખ મીંચામણા કર્યા છે અને પત્થર આ લોકોએ ફેંક્યો છે એવી વાતોમાં પડાય જ નહીં. એ લોકો તો આપણા ખરા અન્નદાતા છે. સરકાર આપણને શું બાંધી આપે છે. સરકાર જે આપે છે તે તો પાનબીડી છે.\nચૂંટાયેલા મહાનુભાવો શું કહેછે?\nમહામહિમ ઉવાચ “જુઓ. વાસ્તવમાં તો અમારે બિલ્ડર ભાઈઓના હિતની રક્ષા અને અમે જેમના ધંધાપાણીમાં ભાગીદાર છીએ એવા કમીશ્નર સાહેબોના હિતની રક્ષા કરવાની છે. પણ અમે આ બાબતને મજુરોના હિતની રક્ષાના વાઘા પહેરાવશું. એટલે અમે નીચે પ્રમાણે કરીશું\nઅમે ગેરકાયદેસર બાંધકામ ને “ઈમ્પેક્ટ ફી” જેવી એક “ફી” ઉભી કરી તેને મિલ્કતના કબ્જેદારો પાસેથી વસુલ કરીશું. એટલે હિરાઘસુ જેવા મજુરભાઇઓની રોજીરોટી કાયમ રહે. જોકે શેઠીયાઓને પણ લાભ થશે. પણ સાહેબ હજાર જણને લાભ કરીએ તો થોડા શેઠીયાઓને પણ લાભ થાય તો તે ક્ષમ્ય છે. તે હવે તમે એવું ન પૂછશો કે કહેશો કે “ઈમ્પેક્ટ ફી”ને બદલે “ઈમ્પેક્ટ કર કેમ નહીં? સાહેબ, ઈમ્પેક્ટ કર નાખીએ તો અમારે તેને દર વરસે વસુલ કરવો પડે. અને અમારે ઘણો બધો સર્વે કરવો પડે અમારી પાસે સ્ટાફ જ ક્યાં છે?\nપાર્કીંગની જગ્યાનો ધંધાકીય ઉપયોગ\nઆ બાબતમાં અમે નામદાર કૉર્ટ સાહેબને એવા ઉઠાં ભણાવીશું કે સાહેબ જ્યાં જ્યાં પણ વાહન પાર્કીંગનો પ્રશ્ન ઉભો થતો હશે ત્યાં ત્યાં અમે માલિકો સાથે “વહીવટ” અને “ધંધાપાણી” ના ટેબલનીચેના પ્રાથમિક અને પુનરાવર્તિત દરો નક્કી કરી વાટાઘાટો આગળ ચલાવીશું. વાહન પાર્કીંગનો પ્રશ્ન “હલકર્યા વગર”, “હલ કર્યો છે” એ કેવીરીતે બતાવી શકાય, એ બાબતમાં આ જુની સમસ્યાને હલ કરવા લાંબાગાળાની મુદત માગીશું.\nઅને એ … ય પછી “આજની ઘડી અને કાલ નો દિ …”\nસાહેબ તમને ખબર તો છે કે અમે જ્યાં ભવિષ્યમાં જ્યાં આવા પ્રશ્નો ઉભા થવાના છે તે જગ્યાએ જે સહેલું છે છતાં પણ અમે ત્યાં તકેદારીનાં પગલાં લેતા નથી, તો વળી અમે આવા અઘરા પ્રશ્નોને શેના ગંભીરતાથી હાથમાં લઈએ!\nભલે થઇ જાય “આજની ઘડી અને કાલ નો દિ …”\nસરકારીની માલિકીની જમીન ઉપરનાં બાંધકામઃ\nચૂંટાયેલા મહામહિમ ઉવાચઃ હા અમે હવે આવા બાંધકામ તો સાંખી નહીં જ લઇએ! શું કહો છો કમીશ્નર સાહેબ? બોલો બોલો કેમ બોલતા નથી? કંઇક હોંકારો તો ભણો!\nકમીશ્નરસાહેબ બોલ્યા” હા હા સાહેબ. એમાં ના કેમ કહેવાય? સરકારી જમીન શું તેમના બાપની છે? સરકારી જમીન ઉપરના ગેરકાયદેસર બાંધકામ તો હટાવવા જ પડશે.\nહે જનતા બંધુ … ચાલો આપણે જોઇએ કમીશ્નર સાહેબ શું કરે છે. એક જગ્યાની મુલાકાત લઈએ.\n“આ શું છે?” કમીશ્નર સાહેબ બોલ્યા.\n” સાહેબ, આતો મંદીર છે” કમીશ્નર સાહેબનો એક સેનાની બોલ્યો.\n“પણ આટલું બધું બાંધકામ થયું કેવી રીતે?” કમીશ્નર સાહેબ બોલ્યા.\n“સાહેબ, પહેલાં તો અહીં થોડી આડી ઉભી ઈંટો ગોઠવીને મેલડી માની છબી જ મુકેલી હતી. અમને એમ કે ગોપબંધુઓના બાબલાઓ મંદીર મંદીર રમે છે. પણ પછી એક રાત્રે તેમણે તેના ઉપર સીમેન્ટીંગ કરી દીધું. અને પછી રાત્રે રાત્રે નાનકડી પાકી દેરી કરી. રાત્રે રાત્રે બધું કરે તો આપણે શું કરી શકીએ સાહેબ?” કમીશ્નર સાહેબનો સેનાની બોલ્યો.\n“પણ તમે પોલીસને કેમ રીપોર્ટ ન કર્યો?” કમીશ્નર સાહેબ બોલ્યા.\n“સાહેબ, વાઘેલા સાહેબે કહ્યું કે આ રસ્તા ઉપર જ ટ્રાફિક જ ક્યાં છે? અને આ તો ઝાડનીચે વટેમાર્ગુઓ થોડો પૉરૉ ખાય અને રાત હોય તો થોડો છાંટો પાણી કરે. ચોળીને ચીકણૂં શું કામ કરવું? એમ કરતાં કરતાં દેરી મોટી ને મોટી થતી ગઈ અને ઓટલો થયો અને ઓટલો લાંબોને લાંબો થતો ગયો. પછી બીજા ભગવાનો પણ આવવા માંડ્યા. ભગવાનને કંઈ થોડા રોકાય છે સાહેબ? લાંબા ઓટલા ઉપર ચણતર થઈ ગયું બાંકડા થઇ ગયા, દિવાલો થઇ, બારીઓ થઈ અને છાપરાં થયાં. હવે તો સાહેબ યુપી બિહારના બાવાઓએ કબજો લઈ લીધો છે અને રાત્રે ચોરેલા માલની વહેંચણીઓ પણ થતી હશે. હવે જો આપણે તોડવા જઈશું તો ધમાલ થશે. કોંગી ભાઇઓ આને રાજકીય મુદ્દો બનાવશે અને બેનરો લઈ દેખાવો કરશે. ટૂંકમાં લૉ એન્ડ ઑર્ડર ના પ્રશ્નો ઉભા થશે. અને સર્વોચ્ચ અદાલતનું જજમેન્ટ છે કે લૉ એન્ડ ઑર્ડર જોખમમાં ન આવે તેવાં જ ધાર્મિક સ્થાનો દૂર કરવાં.” કમીશ્નર સાહેબનો સેનાની બોલ્યો.\n“હા હૉ … એ ખરું !!” કમીશ્નર સાહેબ બોલ્યા. “ચાલો … આગળ..”\n“આ શું છે?”કમીશ્નર સાહેબ બોલ્યા.\n” સહેબ આતો કાચી ઈંટોનું ચણતર છે. છાપરા ઉપર અને છપરાનીચે કબાડીનો સામાન છે… આ તો બાંધકામની વ્યાખ્યામાં નહીં આવે!! “કમીશ્નર સાહેબનો સેનાની બોલ્યો\n“આ શું છે? “કમીશ્નર સાહેબ બોલ્યા.\n” સાહેબ આ તો ટાયરો છે. અને કોઈકની ગાડીઓ પડી છે. હા અમુક ગાડીઓ ખખડધજ .. અમુક રીપેરમાં લાગે છે. આ તો કોંપ્રેસર પડ્યું છે… અને આતો ઈલેક્ટ્રીક બોર્ડ છે. હેં સાહેબ આ ઇલેક્ટ્રીક બોર્ડ બાંધકામમાં ગણાય કે નહીં?” કમીશ્નર સાહેબનો સેનાની બોલ્યો.\n“પણ આ ગેરેજવાળાને ઈલેક્ટ્રિક કનેક્સન કોણે આપ્યું?” કમીશ્નર સાહેબ બોલ્યા.\n“સાહેબ, ઈલીક્ટ્રીસીટી વાળા આપણી અંડરમાં આવતા નથી.” કમીશ્નર સાહેબનો સેનાની બોલ્યો. “એમને એમનો રોટલો રળવા દો.”\n” આ શું છે?” કમીશ્નર સાહેબ બોલ્યા.\n” સાહેબ, આ તો માટીની ઝુંપડીઓ છે અને કોક ભરવાડ રબારીના ઢોર છે. અને ફરતી ફેન્સીંગ છે. બાંધકામ તો ન જ ગણાય. કદાચ ગ્રીન બેલ્ટમાં છે. અથવા તો સોસાઇટી પડી ભાંગી અને ઈસ્માઇલ ભાઈએ કબજો લઈ લીધો હશે. અને આને ચોકીદાર રાખ્યો હશે. હા અહીં રોટલા પાણી અને કદાચ છાંટો પાણી મળે ખરા” કમીશ્નર સાહેબનો સેનાની બોલ્યો.” સાહેબ! તપાસ કરવી પડે? આ જે ‘ગામડું’ એમ લખેલું બોર્ડ છે તે કદાચ કોઇ મુકી ગયું હશે.”\n“ઓ કે … ઓ કે … ઝગતું ઝગતું આપણી પાસે આવશે ત્યારે જોઇશું” કમીશ્નર સાહેબ બોલ્યા.\n” ધાબો ચાલે છે. આ તો સાહેબ ઔડામાં છે.” કમીશ્નર સાહેબનો સેનાની બોલ્યો.” ઔડામાં આપણે ક્યાં પડીએ છીએ?\n“પણ ઔડાના કમીશ્નર તો કહે છે કે તમારામાં છે … “કમીશ્નર સાહેબ બોલ્યા.\n” સાહેબ ઝગડો ચાલવા દો ને … આપણું શું જાય છે?” કમીશ્નર સાહેબનો સેનાની બોલ્યો.\n“ચાલો આજે તો બહુ થઈ ગયું… આટલામાં કોઈ સારી હોટેલ રેસ્ટોરાં છે?” કમીશ્નર સાહેબ બોલ્યા.\nનોંધઃ “કમીશ્નર સાહેબ” માં એક વચન, બહુવચન, ડેપ્યુટી, કલેક્ટર, જોઇન્ટ, સેક્રેટરી વિગેરે બધાને ગણી લેવા. ટૂંકમાં ઈન્ડીયન સર્વીસીસના સમગ્ર અધિકારીગણને ગણી લેવા. જજ સાહેબોને પણ ગણવા હોય તો ગણવા. તેમને મદદ કરતા વકિલગણને પણ ગણવાની છૂટ છે.


Mother’s Day 2021: જાણો ક્યારથી ઉજવવામાં આવે છે મધર્સ ડે અને શું છે તેનો ઇતિહાસ when-is-mothers-day-celebrated-in-india-know-history-and-significance | TV9 Gujarati\nHome » ટ્રેન્ડિંગ » Mother’s Day 2021: જાણો ક્યારથી ઉજવવામાં આવે છે મધર્સ ડે અને શું છે તેનો ઇતિહાસ\nદર વર્ષે મે મહિનાના બીજા રવિવારને Mother’s Day તરીકે ઉજવવામાં આવે છે. આ વર્ષે9મે ના રોજ મધર્સ ડેની ઉજવણી કરવામાં આવશે.\nPublish Date - 2:17 pm, Fri,7May 21\nમાતા ભગવાનની સૌથી સુંદર રચનામાંની એક છે. મા કોઈ પણ પ્રકારના સ્વાર્થ વિના સમગ્ર જીવનકાળ દરમિયાન તેના બાળકને પ્રેમ કરે છે. ચાર્લ્સ બેનેટો નામના લેખકે માતાની સુંદર વ્યાખ્યા આપી હતી અને કહ્યું હતું કે, “જ્યારે તમે તમારી માતાને જોઈ રહ્યા છો, ત્યારે તમે શુદ્ધ પ્રેમને જોશો.” માતા વિશે જેટલું પણ લખીએ તે ઓછું જ છે. એક બાળક માટે માતા કરતાં વધારે કોઈ મહત્વનું નથી. દર વર્ષે મે મહિનાના બીજા રવિવારને Mother’s Day તરીકે ઉજવવામાં આવે છે. આ વર્ષે9મે ના રોજ મધર્સ ડેની ઉજવણી કરવામાં આવશે.\nMother’s Day નો ઈતિહાસ\nમધર્સ ડેના દિવસે લોકો તેમની માતાને સન્માન અને આદર આપે છે. આ ઉપરાંત માતાને ગિફ્ટ આપવામાં આવે છે અને કેક કટીંગ પણ થાય છે. આ દિવસે માતા માટે કંઈક ખાસ આયોજન કરવામાં આવે છે. આમ તો દરેક દિવસ માતા માટે ખાસ જ હોય છે, પરંતુ આ દિવસ માતા માટેના પ્રેમને વ્યક્ત કરવાનો દિવસ છે.\nGUJARAT : CM રૂપાણીએ 65મો જન્મદિવસ ઉજવ્યો, નિરાધારોને સહાય અને વિધવા મહિલાઓને પ્રમાણપત્ર એનાયત\nBHAVNAGAR : સંવેદના દિવસ નિમિત્તે સેવાસેતુ કાર્યક્રમ, રૂપાણી સરકારના પાંચ વર્ષ પૂર્ણ થતા ઉજવણી\nGujarat : રૂપાણી સરકારના પાંચ વર્ષ પૂર્ણ, જ્ઞાનકુંજ પ્રોજેક્ટ હેઠળ 3659 શાળાના 12 હજાર સ્માર્ટ ક્લાસનું લોકાર્પણ\nGANDHINAGAR : સર્વજન હિતાય, સર્વજન સુખાયના મંત્ર સાથે પાંચ વર્ષ સંવેદનશીલતાના, વ્યથાને વ્યવસ્થાઓમાં ફેરવી જનહિતકારી લાભો પૂરા પાડવા મુખ્યમંત્રી સંકલ્પબદ્ધ\nGUJARAT : રૂપાણી સરકારના5વર્ષ પૂર્ણની ઉજવણી, મહેસાણામાં જ્ઞાનકુંજ પ્રોજેક્ટનું લોકાર્પણ\nBHAVNAGAR : રૂપાણી સરકારની પાંચ વર્ષ પૂર્ણ થયાની ઉજવણી, જ્ઞાનશક્તિ કાર્યક્રમથી પ્રારંભ


'તારક મહેતા'ની આ એક્ટ્રેસે કેમેરા સામે તોડી મર્યાદા, ખુલ્લેઆમ બાથટબમાં નહાવા પડી\nHome'તારક મહેતા'ની આ એક્ટ્રેસે કેમેરા સામે તોડી મર્યાદા, ખુલ્લેઆમ બાથટબમાં નહાવા પડી\nઆરાધના શર્મા વીડિયોઃ 'તારક મહેતા કા ઉલ્ટા ચશ્મા' ફેમ આરાધના શર્માએ તાજેતરમાં એક વીડિયો શેર કર્યો છે જેમાં તે કેમેરાની સામે બબલ બાથ કરતી જોવા મળી રહી છે.\nઆરાધના શર્મા બાથરૂમ વિડીયોઃ કોમેડી શો 'તારક મહેતા કા ઉલ્ટા ચશ્મા'ના દરેક પાત્રને લોકો પસંદ કરે છે અને તેમાંથી એક છે આરાધના શર્મા. જે શોમાં થોડા સમય માટે જ આવી હતી પરંતુ આજે તે તારક મહેતાની એક્ટર તરીકે ઓળખાય છે. આરાધના શર્માએ હાલમાં જ ઈન્સ્ટાગ્રામ પર પોતાનો એક એવો વીડિયો શેર કર્યો છે કે લોકો આશ્ચર્યચકિત થઈ ગયા છે.\nપૂજાનું બબલ સ્નાન\nઆરાધના શર્માએ તાજેતરમાં ઇન્સ્ટાગ્રામ પર એક વીડિયો શેર કર્યો છે જેમાં તે બબલ બાથ કરતી જોવા મળી રહી છે. એક્ટ્રેસના આ વીડિયો પર ફેન્સ ઉગ્ર પ્રતિક્રિયા આપતા જોવા મળી રહ્યા છે. લોકો એવું પણ કહેતા જોવા મળે છે કે તે ધ્યાન ખેંચવા માટે આવું કરી રહી છે અને કેટલાક આરાધના શર્માને બબલ બાથ લેતી વખતે એન્જોય કરતી જોવા મળી હતી. અભિનેત્રીના આ વીડિયોને હજારો લોકો લાઈક કરી રહ્યા છે.\nઆરાધના ઘણા શોનો ભાગ રહી ચુકી છે\nતમને જાણીને નવાઈ લાગશે કે 'તારક મહેતા કા ઉલ્ટા ચશ્મા' આરાધના શર્મા 'સ્પ્લિટ્સવિલા 12'ની સ્પર્ધક રહી ચૂકી છે. આ સિવાય તે ડાન્સ ઈન્ડિયા ડાન્સ અને બૂગી-વુગીમાં પણ જોવા મળી છે. જ્યારે આરાધના શર્મા કોમેડી શો 'તારક મહેતા કા ઉલ્ટા ચશ્મા'માં જોડાઈ ત્યારે તેને સોશિયલ મીડિયા પર ઘણો પ્રેમ અને ખ્યાતિ મળી.\nશો 'તારક મહેતા'માં મહત્વની ભૂમિકા ભજવી હતી\n'તારક મહેતા કા ઉલ્ટા ચશ્મા' ઉપરાંત, આરાધના શર્મા 'હીરો ગયાબ...' અને 'અલાદ્દીન નામ તો સુના હોગા' સહિત ઘણી ટીવી સિરિયલોનો પણ ભાગ રહી ચૂકી છે. તમને જણાવી દઈએ કે અભિનેત્રી 'તારક મહેતા કા ઉલ્ટા ચશ્મા'ના એક ખાસ એપિસોડમાં જોવા મળી હતી જેમાં દવાઓના બ્લેક માર્કેટિંગનો મુદ્દો ઉઠાવવામાં આવ્યો હતો. આ દરમિયાન તેણે લેડી ડિટેક્ટીવની ભૂમિકા ભજવી હતી.


The Kashmir Files Box Office Collwection madeanew history on after 47 years repeated like Jai Santoshi Maa movie - ધ કાશ્મીર ફાઈલ્સે બોક્સ ઓફિસ પર 47 વર્ષે નવો ઈતિહાસ રચ્યો, 'જય સંતોષી મા' ફિલ્મ જેવું પુનરાવર્તન થયુ – News18 Gujarati\nThe Kashmir Files એ BO પર 47 વર્ષે નવો ઈતિહાસ રચ્યો, 'જય સંતોષી મા' ફિલ્મ જેવું પુનરાવર્તન થયુ\nધ કાશ્મીર ફાઈલ્સ ફિલ્મએ જય સંતોષી મા ફિલ્મની જેમ નવો ઈતિહાસ રચ્યો\nThe Kashmir Files Box Office Collwection : 'ધ કાશ્મીર ફાઇલ્સ' (The Kashmir Files) ને બીજા અઠવાડિયામાં પણ દર્શકો તરફથી એટલો પ્રેમ મળી રહ્યો છે, બીજા અઠવાડિયામાં જે ગતિએ કમાણી આગળ વધી રહી છે તે દર્શાવે છે કે આ ફિલ્મ એક નવો ઈતિહાસ રચવાની છે\nLast Updated : March 20, 2022, 13:21 IST\nThe Kashmir Files Box Office Collwection : ફિલ્મ 'ધ કાશ્મીર ફાઇલ્સ' (The Kashmir Files) એવી ફિલ્મ છે જેને જોવા માટે લોકોની ભીડ થિયેટરોમાં પહોંચી રહી છે. આ ફિલ્મ રિલીઝ થયા બાદથી જ ચર્ચામાં છે. ઓછા બજેટમાં બનેલી આ ફિલ્મ બોક્સ ઓફિસ પર દરરોજ નવો ઈતિહાસ રચી રહી છે. બીજા સપ્તાહમાં પણ વિવેક અગ્નિહોત્રીની આ ફિલ્મ જબરદસ્ત કમાણી કરી રહી છે. ફિલ્મે તેની છેલ્લા 8 દિવસની કમાણીનો રેકોર્ડ તોડી નાખ્યો, શનિવારે સૌથી વધુ કમાણી કરી (The Kashmir Files Box Office collection day 9) મોટા ફિલ્મ નિર્માતાઓનો પરસેવો છોડાવી નાખ્યો.\n'ધ કાશ્મીર ફાઇલ્સ'ને બીજા અઠવાડિયામાં પણ દર્શકો તરફથી એટલો પ્રેમ મળી રહ્યો છે, બીજા અઠવાડિયામાં જે ગતિએ કમાણી આગળ વધી રહી છે તે દર્શાવે છે કે આ ફિલ્મ એક નવો ઈતિહાસ રચવાની છે. 'ધ કાશ્મીર ફાઇલ્સ' હાલના દિવસોમાં સિનેમાઘરોમાં 'બચ્ચન પાંડે'ને ટક્કર આપી રહી છે.\nઆજે તૂટશે કમાણીના તમામ રેકોર્ડ!\nતરણ આદર્શના લેટેસ્ટ ટ્વીટ અનુસાર, 'ધ કાશ્મીર ફાઇલ્સ'એ 9મા દિવસે સૌથી વધુ કમાણી કરી છે. આ ફિલ્મ સોશિયલ મીડિયા પર એવી રીતે ટ્રેન્ડ કરી રહી છે જેવી રીતે બીજા સપ્તાહમાં બાહુબલી2બની હતી. ફિલ્મે 9મા દિવસે એટલે કે શનિવારે 24.80 કરોડની કમાણી કરી લીધી છે. તેમણે આશા વ્યક્ત કરી છે કે, ફિલ્મ આજે એટલે કે 10માં દિવસે 28-30 કરોડની કમાણી કરશે. ફિલ્મની અત્યાર સુધીની કુલ કમાણી 141.25 કરોડ થઈ ગઈ છે.\n47 વર્ષ પછી 'ધ કાશ્મીર ફાઇલ્સ' ઈતિહાસનું પુનરાવર્તન કરી રહી છે\nવર્ષ 1975માં રિલીઝ થયેલી ફિલ્મ 'જય સંતોષી મા' એ બોલિવૂડની તે ફિલ્મ છે, જેણે તે સમયે ઈતિહાસ રચ્યો હતો. એ ઈતિહાસ ફરી એકવાર 'ધ કાશ્મીર ફાઇલ્સ'થી પુનરાવર્તન થતો જોવા મળે છે. તરણ આદર્શના ટ્વીટ અનુસાર, 47 વર્ષ પછી આ બીજી વખત છે કે, ઓછા બજેટની ફિલ્મ આટલી મોટી કમાણી કરીને બોક્સ ઓફિસ પર નવા બેન્ચમાર્ક સ્થાપિત કરી રહી છે. 47 વર્ષ જૂની ફિલ્મ 'જય સંતોષી મા'એ ફિલ્મ 'શોલે'ને ટક્કર આપીને ઈતિહાસ રચી દીધો હતો. અને ફિલ્મના બજેટ કરતા 20 ઘણી વધુ કમાણી કરી હતી.\nઆ પણ વાંચો - The Kashmir Files : ધ કાશ્મીર ફાઇલ્સ ફિલ્મ નિર્દેશક વિવેક અગ્નિહોત્રીને મળી Y કેટેગરીની સુરક્ષા\n'બચ્ચન પાંડે' આગળ 'ધ કાશ્મીર ફાઇલ્સ' પાછળ નથી પડી રહી\n'બચ્ચન પાંડે'માં અક્ષય કુમાર અને કૃતિ સેનન જેવા મોટા સ્ટાર્સ હોવા છતાં પણ તે 'ધ કાશ્મીર ફાઇલ્સ'થી લોકોનો મોહ તોડી શકી નથી. એવું માનવામાં આવતું હતું કે 'બચ્ચન પાંડે'ની રિલીઝ પછી 'ધ કાશ્મીર ફાઇલ્સ'ની કમાણીની ગતિ ધીમી પડી જશે, પરંતુ આ વખતે અક્ષયનો જાદુ કામ કરી શક્યો નહીં.\nTags: Bollywood Latest News, Bollywood News in Gujarati, Box Office, Box office Collection, The kashmir files


ટીવી જગતના જાણીતા સ્ટાર સિદ્ધાર્થ શુક્લાનું ગુરુવારે હાર્ટ એટેકને કારણે મુંબઈમાં અવસાન થયું છે. સિરિયલ ‘બાબુલ કા આંગન છૂટે ના’થી ‘બિગ બૉસ સીઝન ૧૩’ના વિજેતા બનનાર આ અભિનેતાએ ફિલ્મો, ટીવી સિરિયલો અને ઘણા રિયાલિટી શૉમાં કામ કર્યું હતું. આ પ્રતિભાશાળી એક્ટરની લાઈફ પણ ચાહકોના ચર્ચાના કેન્દ્રમાં રહેતી હતી.\nટેલિવિઝન અને બોલીવુડ એક્ટર રામ કપૂર આજે પોતાનો જન્મદિવસ ઉજવી રહ્યા છે. ત્યારે આપણે જોઈએ રામ કપૂરની એક્ટિંગની સફર. જોઈએ એક સમયે રામ કપૂર કેવા લાગતા હતા.\nHBD Madhurima Tuli : તમે ઓળખો છો આ એક્ટ્રેસને? રહી ચૂકી છે બિગ-બૉસ 13નો હિસ્સો\nબિગ-બૉસમાં આવ્યા બાદ કન્ટેસ્ટન્ટની લોકપ્રિયતામાં વધારો થઈ જાય છે. આજે આપણે વાત કરવાના છીએ મધુરિમા તુલીની, જે બિગ-બૉસ 13માં ચર્ચાનો વિષય બની ગઈ હતી. સતત બૉયફ્રેન્ડ વિશાલ આદિત્ય સિંહ સાથે ચાલી રહેલા ઝઘડાને લીધે તે પ્રખ્યાત થઈ હતી. બન્ને પોતાના પ્રેમ અને ઝઘડાથી ફૅન્સને એન્ટરટેન કરવાની કોશિશ કરી રહ્યા હતા. તો આજે મધુરિમા તુલી પોતાનો 36મો જન્મદિવસ ઉજવી રહી છે, તો કરીએ સુંદર તસવીરો પર એક નજર (તસવીર સૌજન્ય- મધુરિમા તુલી ઈન્સ્ટાગ્રામ અકાઉન્ટ)\n19 August, 2021 11:36 IST | Mumbai


જૂનામા જૂની કબજિયાત ને નાબુદ કરવા માટે અસરકારક છે આ ઉપાય, ટૂંક સમય મા જ મળશે રાહત... - મોજીલું ગુજરાત\nજૂનામા જૂની કબજિયાત ને નાબુદ કરવા માટે અસરકારક છે આ ઉપાય, ટૂંક સમય મા જ મળશે રાહત…\nઆપણા જીવનમાં થતા ઘણા બદલાવને અને કામના વધતા બોજને લીધે બધા વ્યક્તિને કબજિયાતની સમસ્યા રહે છે. કબજિયાતની સમસ્યા આજે બધા લોકોમાં ખુબ સમાન્ય બની ગઈ છે. પણ તમે એ જાણો છો કે કબજીયાતને દુર કરવાના ઉપાય આપણને ઘરમાંથી જ મળી રહે છે. આજે આપણે એવા ઉપાયો વિષે વાત કરીશું જે વસ્તુ તમને તમારા રસોડામાં જ મળી રહેશે. જેનો ઉપયોગ કરવાથી કબજિયાત માંથી રાહત મળે છે.\nલીંબુનો રસ પીવાથી તે પાચન તંત્રને મટાડે છે અને આપણા શરીરમાં રહેલા ઝેરી કણોને દુર કરે છે. નિયમિત સવારમાં લીબુનો રસ પીવાથી કબજિયાત થતી નથી. જો તમને મન થાય તો લીબુની ચા બનાવીને પણ તેમનું સેવન કરી શકાય છે.\nમરી અને આદુનો ઉપયોગ\nમરી અને આદુ આ બંને વસ્તુઓ મિક્સ કરી બનાવેલી ચા પીવાથી કબજિયાતમાં ફાયદો થાય છે. આદુની ચા પીવાથી કબજિયાત મટાડવાનો સૌથી બેસ્ટ ઘરેલું ઉપાય છે.\nજે વ્યક્તિને કબજિયાતની સમસ્યા રહેતી હોય તે વ્યક્તિએ સાંજે સુતા પહેલા નિયમિત ગોળ ખાવાથી તે દુર થાય છે. ગોળ વિટામીન અને ખનીજોથી ભરપુર હોય છે.તેથી તેનું સેવન કરવાથી કબજિયાત મટે છે.\nકોફી પીવાથી જલ્દી કબજિયાતમાં ફેર પડે છે. અને કોઈ પણની રાહ જોયા વિના બાથરૂમમાં સારી રીતે તમે કાર્ય કરી શકો છે. કોફી પીવાથી જલ્દીથી દબાણ લાગે છે.\nપ્લમનું સેવન કરવાથી પેટને લગતી બધી સમસ્યામાં રાહત મળે છે. નિયમિત ત્રણ ગ્રામ પ્લમનું સેવન કરવાથી કબજિયાત આસાનીથી દુર થાય છે. પ્લમમાં ખુબ વધારે પ્રમાણમાં રેસા હોય છે, જે આપણી કબજીયાતને દુર કરવામાં ખુબ ઉપયોગી બને છે.\nઆપણે નિયમિત પંદર મિનીટ ચાલવું જોઈએ. ચાલવાથી આપણા શરીરની ઘણી બધી સમસ્યામાં ચાલવાથી ફાયદો થાય છે. જે વ્યક્તિને જમ્યા પછી નિદર આવતી હોય તે લોકે નિયમિત દસ થી પંદર મિનીટ ચાલવું જોઈએ. ચાલવાથી જે લોકોનો વજન વધુ તે પણ ધટે છે.\nમેથીનું પીણું પીવો\nએક ચમચી મેથી ના દાણા ને બે ગ્લાસ પાણી મા સારી રીતે ઉકાળો. જ્યારે આ પાણી અડધુ થઈ જાય છે, ત્યારે મેથી ના દાણા ને ગાળી ને એક બાજુ મૂકી દો. હવે આ પાણી નુ સેવન કરો, અડધા કલાક પછી તમે જાતે જ કબજિયાતમા લાભ મેળવશો.\nપુષ્કળ પાણી પીવું\nજો તમે જમ્યાના 1 કલાક પછી પાણી ન પીધું હોય, તો તેના કારણે પણ કબજિયાત થઈ શકે છે. તેથી, ખોરાક ખાધા પછી અડધા કલાક પછી પાણી પીવું જોઈએ, જે કબજિયાતને દૂર કરવા માટે તમે પીતા પાણીની માત્રામાં પણ વધારો કરી શકો છો.\nઆ વિધિ-વિધાનથી આ પાંચ દિવસ હનુમાનજી ની પૂજા કરવી માનવામા આવે છે સર્વશ્રેષ્ઠ, મળે છે તેમના આશીર્વાદ…\nહાડકાને મજબુત બનાવી માનસિક તણાવથી કાયમી માટે છુટકારો અપાવશે આ અસરકારક ઔષધી, જાણો તમે પણ…


શ્રેષ્ઠ ફ્લોટ સ્વીચ ઉત્પાદક - Sgmls.com\nફ્લોટ સ્વીચ લેવલ સેન્સરનો એક પ્રકાર છે, જે એક ટાંકીની અંદર પ્રવાહીનું સ્તર શોધી શકે છે. એક પંપ નિયંત્રિત કરવા, સૂચક, એલાર્મ અથવા અન્ય ઉપકરણોને નિયંત્રિત કરવા માટે સ્વિચનો ઉપયોગ થઈ શકે છે.\nએક પ્રકારની ફ્લોટ સ્વીચ હિન્જ્ડ ફ્લોટની અંદર એક પારો સ્વીચનો ઉપયોગ કરે છે. બીજો સામાન્ય પ્રકાર એક ફ્લોટ છે જે માઇક્રોસ્વિચની ક્રિયા માટે લાકડી ઉભો કરે છે. એક પેટર્ન એક રીડ સ્વિચનો ઉપયોગ એક ટ્યુબમાં માઉન્ટ કરે છે; ફ્લોટ, ચુંબક ધરાવે છે, ટ્યુબને ફરતે ઘેરાયેલા છે અને તેના દ્વારા સંચાલિત થાય છે. જ્યારે ફ્લોટ એ રીડ સ્વીચને ચુંબક ઉઠાવે છે, તે બંધ થાય છે. કેટલાક રીડ્સ એક વિધાનસભા દ્વારા વિવિધ સ્તર સંકેતો માટે ટ્યુબમાં માઉન્ટ કરી શકાય છે.\nખૂબ જ સામાન્ય એપ્લિકેશન સ્મ્પ્પ પંપ અને કન્ડેન્સેટ પમ્પમાં હોય છે જ્યાં સ્વિચ સેમ્પ અથવા ટાંકીમાં પ્રવાહીના વધતા સ્તરને શોધે છે અને ઇલેક્ટ્રીકલ પંપને સક્રિય કરે છે, જે પછી પ્રવાહીના સ્તર સુધી પંપ પ્રવાહીને નોંધપાત્ર રીતે ઘટાડી શકાય છે, તે સમયે પંપ ફરી બંધ સ્વિચ છે ફ્લોટ સ્વીચો ઘણીવાર એડજસ્ટેબલ છે અને તેમાં નોંધપાત્ર હિસ્ટ્રેસિસ શામેલ હોઈ શકે છે. એટલે કે સ્વીચનો "ચાલુ કરો" બિંદુ "શટ ડાઉન" બિંદુથી ઘણું ઊંચું હોઈ શકે છે. આ સંકળાયેલ પંપના ઑન-ઑન સાઇકલિંગને ઘટાડે છે.\nકેટલાક ફ્લોટ સ્વીચમાં બે સ્ટેજ સ્વિચ શામેલ છે. જેમ જેમ પ્રથમ તબક્કાના ટ્રિગર બિંદુને પ્રવાહી વધે છે, સંકળાયેલ પંપ સક્રિય થાય છે. જો પ્રવાહીમાં વધારો થતો હોય (કદાચ પંપ નિષ્ફળ ગયો છે અથવા તેના વિસર્જનને અવરોધિત કરવામાં આવ્યું છે), તો બીજા તબક્કે ટ્રિગરડ થશે. આ તબક્કે પ્રવાહીને ખેંચી જવાના સ્ત્રોતને બંધ કરી શકાય છે, એલાર્મને ટ્રીગર કરી શકાય છે, અથવા બંને.\nઆપોઆપ પ્રવાહી સ્તર નિયંત્રણ સ્વીચ પૂલ ટાંકી ટાવર\nબે નિયંત્રણ પોઇન્ટ પ્લાસ્ટિક ફ્લોટ સ્વીચ customzied\nએમ 155ફ્લોટ સ્વીચ સીઈ રોહ્સ\nપ્લાસ્ટિકની પીપ મિની ફ્લોટ બોલ લેવલ સ્વીચ


રેલવે સ્ટેશનથી બસ સેવાના અભાવથી લોકો પરેશાન | People are disturbed by the lack of bus service from the railway station - Divya Bhaskar\nPeople Are Disturbed By The Lack Of Bus Service From The Railway Station\nઉગ્ર રજૂઆત:રેલવે સ્ટેશનથી બસ સેવાના અભાવથી લોકો પરેશાન\nબમણું ભાડંુ ચૂકવતા નગરવાસીઓ : સિટી બસ સુવિધા શરૂ કરવા ઉગ્ર રજૂઆત\nરાજ્યના પાટનગરવાસીઓને દેશના મુંબઇ, હરિદ્વાર અને ઇન્દોર સરળતાથી નિયત કરેલા ભાડામાં જઇ શકે છે. પરંતુ સેક્ટર-14 રેલવે સ્ટેશનથી પોતાના ઘરે જવા માટે સીટી બસની સુવિધા નહી હોવાથી બમણું ભાડુ ખર્ચીને ઘરે જવાની ફરજ પડી રહી છે. ત્યારે ગાંધીનગર રેલવે સ્ટેશનને આવરી લેતા સરક્યુલર રૂટ સીટી બસ શરૂ કરવા ગાંધીનગર શહેર વસાહત મહાસંઘના પ્રમુખ અરૂણ બુચે માંગણી કરી છે.\nપાટનગર ગાંધીનગરને સ્માર્ટ સીટી બનાવવા ગાંધીનગર મહાનગર પાલિકા દ્વારા વિવિધ કામો કરવામાં આવી રહ્યા છે. પરંતુ નગરવાસીઓને ઉપયોગી તેવી સેવા મળી રહે તે માટે કોઇ જ નક્કર આયોજન કરવામાં આવ્યું નથી. જેને પરિણામે નાની મોટી દરેક બાબતે નગરવાસીઓેને હાલાકી વેઠવાની ફરજ પડી છે.\nઆવી સ્થિતિ રાજ્યના પાટનગર રેલવે સ્ટેશનથી પોતાના ઘરે જવા મુસાફરો માટે કપરૂ બની રહે છે. પાટનગરને દેશના અન્ય રાજ્યો જોડતી ટ્રેન સેવાનો શરૂ કરવામાં આવી છે. આ ઉપરાંત આ ટ્રેન સેવાનો નગરવાસીઓ લાભ પણ લઇ રહ્યા છે. પરંતુ નગરવાસીઓને રેલવે સ્ટેશન જવા માટે સ્પેશ્યિલ ખાનગી વાહનનું ભાડું ચુકવવું પડે છે.


AGRને કારણે જો આ ટેલિકોમ કંપની ડૂબી, તો જઈ શકે છે 10,000થી વધુ લોકોની નોકરી - GSTV\nવોડાફોન-આઈડિયાને એડજસ્ટેડ ગ્રોસ રેવેન્યૂ (AGR)ની બાકી ચૂકવણી ન ચૂકાવી શકવાને કારણે જો ભારતમાં પોતાનો કારોબાર બંધ કરવો પડ્યો તો 10 હજાર લોકોની નોકરીઓ જઈ શકે છે. કંપનીનાં વકીલ મુકુલ રોહતગીએ આ વાતની ચેતવણી આપી છે. ઉલ્લેખનીય છેકે, વોડાફોન-આઈડિયાએ સોમવારે 2500 કરોડ રૂપિયાનું AGRની બાકી ચૂકવણી કરી છે. કંપનીએ સુપ્રિમ કોર્ટથી આ અપીલ કરી છેકે, ટેલિકોમ વિભાગે તેની સામે બેંક ગેરંટી જપ્ત કરવા જેવી કાર્યવાહી ન કરે, કારણકે તેનાંથી કંપનીનાં કામકાજને વધુ નુકસાન થઈ શકે છે. મુકુલ રોહતગીએ એક ખાનગી ન્યૂઝ ચેનલને કહ્યુ હતુકે, જો વોડાફોન-આઈડિયાને ભારતમાં પોતાનો કારોબાર બંધ કરવો પડ્યો તો 10 હજાર લોકો બેરોજગાર બનશે અને તેના 30 કરોડ ગ્રાહકોને મુશ્કેલીનો સામનો કરવો પડી શકે છે.\nખતમ થઈ જશે સ્પર્ધા\nતેમણે કહ્યું કે આનાથી સમગ્ર ટેલિકોમ ક્ષેત્ર પર ખૂબ વિપરીત અસર પડશે. આ પ્રતિસ્પર્ધાને સંપૂર્ણપણે ખતમ કરી દેશે અને બજારમાં ફક્ત બે કંપનીઓ જ ટકી રહેશે. રોહતગીએ કહ્યું કે, વોડાફોન-આઇડિયાનું બાકી માત્ર 7,000 કરોડ રૂપિયા છે અને વ્યાજ, દંડ, દંડ પર વ્યાજ વગેરે ઉમેર્યા પછી, કુલ રકમ.23,000 થી 25,000 કરોડ રૂપિયા થાય છે.\nટેલિકોમ કંપનીઓએ કેટલી કરી ચૂકવણી\nવોડાફોન-આઇડિયાએ સોમવારે 2500 કરોડ રૂપિયાના એજીઆર બાકી જમા કરાવ્યા છે. ભારતી એરટેલે એજીઆર તરીકે ટેલિકોમ્યુનિકેશન્સ વિભાગને 10,000 કરોડ રૂપિયા ચૂકવ્યા છે. ટેલિકોમ કંપનીએ ભારતી એરટેલ, ભારતી હેક્સાકોમ અને ટેલિનોર વતી આ ચુકવણી કરી છે. ટેલિકોમ્યુનિકેશન્સ વિભાગને કંપનીએ મોકલેલા પત્રમાં કહેવામાં આવ્યું છે કે કંપની કુલ એજીઆર પેમેન્ટની આકારણી કરી રહી છે અને બાકી ચૂકવણી આકારણી પૂર્ણ થયા બાદ કરવામાં આવશે. સુપ્રીમ કોર્ટના આદેશ બાદ તમામ ટેલિકોમ કંપનીઓએ લગભગ 1.47 લાખ કરોડ રૂપિયા ટેલિકમ્યુનિકેશન્સ વિભાગને ચૂકવવાના છે.\nપાકિસ્તાને એક અઠવાડિયામાં ચોથી વખત ભારતીય માછીમારો સાથે બોટનું કર્યું અપહરણ\nસંસ્કારીનગરી વડોદરામાં મૃત પશુઓના નીકાલ માટે એવુ મશીન આવ્યું કે દ્રસ્યો તમે જોઈ નહીં શકો


ચોક વાળે તેની વાસના બળે - Learnings\nBAPS bochasan nilkanthswaminarayan jayanti pramukh swami maharaj sarangpur spiritual spiritually swami swaminarayan swaminarayan bhagwan swaminarayan jayanti yogiji maharaj Yuvak Yuvak mandal yuvaks\nચોક વાળે તેની વાસના બળે\nApril 2, 2018 Govind Parmar\t0 Comments\nતા. ૨૧મીએ પરોઢ પહેલાં સ્વામીશ્રી હાથમાં ફાનસ લઈ સેવકોને જગાડવા નીકળ્યા. ને બોલતા જાય : ‘નિરંજનભાઈ ! ગુણુભાઈ ! જાગોને! ના’વા ગયા ? યોગેશ્વર છે ? હાલો… શાસ્ત્રીજી મહારાજની વાત કરવી છે. દર્શન દીધાં. શાસ્ત્રીજી મહારાજ એક મોટી પાટ ઉપર બિરાજયા હતા. મેં ચોક વાળ્યો તે જોઈ સ્વામી બહુ રાજી થયા. તે કહે : *‘ભગવાનનો ચોક વાળે તેની વાસના બળે, ઊભી ન રહે.’ ભગવાન ને સંતની દ્રષ્ટિમાં રહેવું, તો દોષમાત્ર બળી જાય.\n‘અમારું રહસ્ય સંપ, સુહૃદભાવ, એકતા જડી દેવી. અમારા ભેગા રહે તો કથાવાર્તાનું વિશેષ અંગ હોય તો વધી શકે. નહીં તો કોરાધાકોર રહે. સાચી વાત પોતાની ભેગા રહે એને જ કહેવાય.\n‘એકતાથી કાર્ય કરવું. સુખ-દુઃખમાં ભાગ લેવો. એક ગુરુના ચેલા થઈએ તો આખો હિન્દુસ્તાન અક્ષરપુરુષોત્તમનો બને. મંડવું જોઈએ. તો ભગવાન ને સંત દ્રષ્ટિ કરે. ત્રણ ટાણા ખાઈને પેટ ઉપર હાથ ફેરવી સૂઈ રહે, તો ભગવાન ને સંત દ્રષ્ટિ પાછી ખેંચી લે. લો હાલો, હવે આરામ કરીએ… પાંચ વાગે અનુપમ ભગત જગાડવા આવશે. આવી રીતે મહિમા ને હેત હોય તો દર્શન થાય. સ્વામી શાસ્ત્રીજી મહારાજનું સ્મરણ કરીશ ત્યાં પ વાગી જશે. તમે નાવા-ધોવા જજો. સૂઈ ન રહેશો. જાવ લ્યો, તકલીફ માફ કરજો, જગાડ્યા. સહજાનંદ સ્વામી મહારાજની જય !’\nક્યારેક આવો લાભ પણ સ્વામીશ્રી સેવકોને આપી દેતા. હજુ સવાર પડયું ન હોય ને પોતાને કોઈ અલૌકિક દર્શન લાધ્યું હોય, તો તેના સુખનો ઊભરો સેવકો પાસે ઠાલવી દેતા. અડધી રાતે પણ એમના મુખકમળમાંથી મહિમા-દિવ્યતાની સરવાણી વહેતી રહેતી.\n← હિંમતવાળાને હરિ મળે..\nપુરુષોત્તમ બોલ્યા પ્રીતે… →\nઆજનો પ્રેરણાદાયી પ્રસંગ….(20th March 2018)\nMarch 20, 2018 Govind Parmar\t0\nસેવા, સરળતા, દાસપણું..\nApril 8, 2018 Govind Parmar\t0\nJuly 26, 2018 January 2, 2021 Govind Parmar\t0\nBAPS\tહિંમતવાળાને હરિ મળ…


ચીનના રેસ્ટોરન્ટમાં ‘મેનૂ’ કરતા ‘ડિસ્કાઉન્ટ સ્કીમ’ વધુ પ્રખ્યાત ! | Jaihind Daily\nચીનના રેસ્ટોરન્ટમાં ‘મેનૂ’ કરતા ‘ડિસ્કાઉન્ટ સ્કીમ’ વધુ પ્રખ્યાત !\nહાંગઝુ: એક હાડોહાડ સેકિસસ્ટ એટલે કે સ્ત્રીવિરોધી પગલાના સમાચાર ચીનના હાંગઝુ શહેરથી આવ્યા છે. ત્યાંના એક મોલમાં આવેલી ટ્રેન્ડી શ્રિમ્પ નામની રેસ્ટોરાંએ સ્ત્રીઓની બ્રા-સાઇઝ પ્રમાણે ડિસ્કાઉન્ટ આપવાનું શરૂ કર્યુ છે. પહેલી ઓગસ્ટથી શરુ થયેલી આ ડિસ્કાઉન્ટ સ્કીમ સમજાવવા માટે આ રેસ્ટોરાંએ વિવિધ બ્રેસ્ટ-સાઇઝ ધરાવતી સ્ત્રીઓની રેખાકૃતિઓ પણ મુકી છે. મતલબ કે જેમ સ્તન મોટા એમ ડિસ્કાઉન્ટ પણ વધારે. એ પ્રમાણે એ કપ સાઇઝ ધરાવતી સ્ત્રીઓને પાંચ ટકા ડિસ્કાઉન્ટ મળે, જ્યારે સૌથી મોટી જી કપ સાઇઝ ધરાવતી સ્ત્રીઓને ખાસ્સું ૬પ ટકા ડિસ્કાઉન્ટ મળે એવી જાહેરાત કરવામાં આવી છે. સ્વાભાવિક રીતે જ આ સ્કીમ અને એનાં પાટિયાં જોઇને સ્થાનિક કક્ષાએ સ્ત્રીઓ ભડકી ઊઠી છે. સંખ્યાબંધ લોકોએ આ રેસ્ટોરાંની સામે વલ્ગર એડવર્ટાઇઝમેન્ટ અને સ્ત્રીવિરોધી તથા ભેદભાવયુકત નીતિ અપનાવવાની ફરિયાદો કરી છે. જો કે રેસ્ટોરાં માલિકો બેશરમીથી કહી રહ્યા છે કે આ સ્કીમ ચાલુ કર્યા પછી અમારે ત્યાં ઘરાકીમાં વીસ ટકાનો વધારો થયો છે. મોટા સ્તન હોય એમાં શરમાવાની શી જરૂર છે ?


If you are thinking of openingasavings account, keep in mind5things including minimum balance, interest rate and app service. | સેવિંગ અકાઉન્ટ ખોલાવવાનું વિચારી રહ્યા હો તો મિનિમમ બેલેન્સ, વ્યાજ દર અને એપ સર્વિસ સહિત5બાબતો ધ્યાનમાં રાખો - Divya Bhaskar\nIf You Are Thinking Of Opening A Savings Account, Keep In Mind5Things Including Minimum Balance, Interest Rate And App Service.\nટિપ્સ:સેવિંગ અકાઉન્ટ ખોલાવવાનું વિચારી રહ્યા હો તો મિનિમમ બેલેન્સ, વ્યાજ દર અને એપ સર્વિસ સહિત5બાબતો ધ્યાનમાં રાખો\nજો તમે સેવિંગ અકાઉન્ટ ખોલાવવાનું વિચારી રહ્યા હો તો તમારે સૌપ્રથમ જાણવું જોઈએ કે તમે જે બેંકમાં ખાતું ખોલાવી રહ્યા છો તે સેવિંગ અકાઉન્ટ પર વ્યાજ આપી રહી છે કે નહીં. ઘણા લોકો સેવિંગ અકાઉન્ટ પર મળતા વ્યાજ દર અને સેવિંગ અકાઉન્ પર લાગનારા ચાર્જિંસ જાણ્યા વગર જ કોઇપણ બેંકમાં પોતાનું સેવિંગ અકાઉન્ટ ખોલાવી દે છે. સેવિંગ અકાઉન્ટ ખોલાવતા પહેલાં આ5બાબતો ધ્યાનમાં રાખવી જોઈએ.\nમંથલી એવરેજ બેલેન્સ ધ્યાનમાં રાખો\nમંથલી એવરેજ બેલેન્સ એટલે એ રકમ જે તમારે તમારા અકાઉન્ટમાં રાખવી ફરજિયાત છે. વિવિધ બેંકોમાં આ રકમ વધારે કે ઓછી હોઈ શકે છે. આવી સ્થિતિમાં ખાતું ખોલાવતી વખતે તમારે ધ્યાનમાં રાખવું જોઈએ કે મિનિમમ બેલેન્સ અમાઉન્ટ શક્ય તેટલી ઓછી હોવી જોઈએ, નહીં તો તમારે દંડ ભરવો પડી શકે છે. મંથલી એવરેજ બેલેન્સ અર્બન અને સેમી અર્બન પ્રમાણે અલગ-અલગ હોય છે.\nકોઈપણ બેંકમાં સેવિંગ અકાઉન્ટ ખોલાવતી વખતે તમારે ધ્યાનમાં રાખવું જ જોઇએ કે તે બેંક તમને સેવિંગ અકાઉન્ટ પર કેટલું વ્યાજ આપે છે. જુદી જુદી બેંકો તમને જુદા-જુદા દરે વ્યાજ આપે છે. તેથી, દરેક બેંક વિશે માહિતી લો અને પછી નક્કી કરીને જે બેસ્ટ હોય તેમાં તમારું અકાઉન્ટ ખોલાવો.\nઓનલાઇન બેંકિંગ અને એપ્લિકેશન સર્વિસ\nદરેક બેંક તમને ઓનલાઇન બેંકિંગ અને એપ્લિકેશન્સની સુવિધા આપે છે. પરંતુ આવી સ્થિતિમાં કઈ બેંકની ઓનલાઇન બેંકિંગ સર્વિસ વધુ સરળ અને સુરક્ષિત છે, તમારે એ ચેક કરીને તેમાં જ તમારું અકાઉન્ટ ખોલાવવું જોઈએ. તે જ રીતે, તમારે એ પણ જોવું જોઈએ કે બેંક એપ્લિકેશન શક્ય તેટલી લાઇટ હોય, નહીં તો તમારે તેનો ઉપયોગ કરવામાં ઘણી મુશ્કેલીનો સામનો કરવો પડી શકે છે.\nવધુ વ્યાજ માટે સેવિંગ પ્લસ અકાઉન્ટ ખોલાવી શકાય છે\nSBI સહિત દેશની ઘણી મોટી બેંકો ગ્રાહકોને અનેક પ્રકારના ખાતા ખોલાવવાની મંજૂરી આપે છે, તેમાંથી એક SBIનું સેવિંગ પ્લસ અકાઉન્ટ છે. આ અકાઉન્ટ્સ મલ્ટિ ઓપ્શન ડિપોઝિટ સાથે લિંક હોય છે. તેમાં રસપ્લસ અમાઉન્ટ એક નિશ્ચિત મર્યાદા કરતાં વધી જાય તો તે આપમેળે ફિક્સ ડિપોઝિટ (FD)માં ટ્રાન્સફર થઈ જાય છે. આમાં તમે સામાન્ય સેવિંગ અકાઉન્ટની તુલનાએ વધુ વ્યાજ મેળવી શકો છો.\nચાર્જિસ પણ ધ્યાનમાં રાખો\nબેંકો તમને બેલેન્સના મેસેજ મોકલવા, ATMમાંથી પૈસા ઉપાડવા, ચેક બુક લેવા અને બેંકમાં જઇને પૈસા ઉપાડવા અથવા જમા કરાવવા માટે પણ કેટલીક ફી વસૂલ કરે છે. આવી સ્થિતિમાં સેવિંગ અકાઉન્ટ ખોલાવતાં પહેલાં આવા ચાર્જિસ વિશે પણ જાણી લો.\nICAI CA 2021: ઈન્સ્ટિટ્યૂટે જૂનમાં યોજાનારી CAની પરીક્ષા સ્થગિત કરી, હવે 24 જુલાઈના રોજ એક્ઝામ લેવામાં આવશે;9જૂનથી કરેક્શન વિન્ડો ઓપન થશે\nતમારા ફાયદાની વાત: નિશ્ચિત વળતરની સાથે FD પર મળે છે ઘણી સુવિધાઓ, અહીં જાણો તેનાથી સંબંધિત7મહત્ત્વપૂર્ણ બાબતો


નયા દૌર.. નયા ભારત… નયી ટીમ.. સબકુછ નયા નયા..! – NET DAKIYA\nનયા દૌર.. નયા ભારત… નયી ટીમ.. સબકુછ નયા નયા..!\nનવી ટીમે કામ શરૂ કરી દીધુ છે, 2024 દૂર નથી..\nપડતા મૂકાયેલાઓમાં એકલા બાબુલે બળાપો કાઢ્યો..\nમિશન 2024-અબ કી બાર ચારસો કે પાર…\nમહિલા સશક્તિકરણ-પહલી બાર 11 મહિલા મંત્રીઓ…\nનવા મંત્રીઓએ, 400 માટે યું કી.. પરસેવો પાડવો પડશે..\nતેને કદાજ એક સંયોગ કે યોગાનુયોગ જ કહી શકાય કે જે દિવસે કેન્દ્ર સરકારના મંત્રીમંડળમાં ફેરફારો થયા , જે દિવસે 43 મંત્રીઓની શપથવિધિ થઇ એ જ દિવસે નયા દૌર સહિત અનેક ફિલ્મોના બેતાજ બાદશાહ દિલીપકુમારનું અવસાન થયું હતું. અલબત શપથવિધિની કારીખ અગાઉથી નક્કી હતી તેથી તે એક સંયોગ જ કહી શકાય. તેમ છતાં મિડિયામાં બન્નેને યોગ્ય સ્થાન અને કવરેજ મળ્યું.\nયુપી, ગુજરાત સહિત5રાજ્યોમાં વિધાનસભાની ચૂંટણીઓ નજીક છે અને ફરીથી એ રાજ્યો જીતવાની ચૂંટણી રણનીતિના ભાગરૂપે કેન્દ્રીય મંત્રીમંડળમાં યુપીમાંથી વધારે લેવાયા તો ગુજરાતમાં પરસોત્ત્મ રૂપાલા અને મનસુખ માંડવિયાને બઢતી આપીને3નવા સાંસદોનો નંબર લાગ્યો જેમાં એક મહિલા દર્શના જરદોષ પણ છે. મંત્રીમંડળમાં મહિલા સશક્તિકરણની સંખ્યા 77ના કુવ મંત્રીમંડળમાં 11ની થઇ છે.7જુલાઇના રોજ થયેલી શપથવિધિમાં7મહિલાઓની પણ શપથવિધિ યોજાઇ હતી.\nનવા મંત્રીઓમાં જ્યોતિરાદિત્ય સિંધિયાને સિરપાવ મળ્યો છે. મધ્યપ્રદેશમાં ભાજપને સત્તા અપાવવા બદલ કેબિનેટ મંત્રીપદ. રાહુલ ગાંધીએ ટોણો માર્યો હતો કે સિંધિયાને મંત્રી નહીં બનાવવામાં આવે…પણ ભાજપે રાહુલને ખોટા પાડવા સિંધિયાને લીધા તો આસામમાં જેમને ફરી સીએમ ના બનાવાય તે સર્વાનંદ સોનોવાલનો પણ નંબર લાગ્યો. આસામથી દિલ્હી…!\nમીનાક્ષી લેખીએ ખૂબ રાહ જોતી હતી અને સરકારનો સારો બચાવ ટીવી મિડિયામાં કરતી હતી. છેવટે મંત્રીપદ. મહિલા મંત્રીઓમાં જેમની ઉંચાઇ સંભવતઃ સૌથી વધારે છે એ અનુપ્રિયા પટેલ યુપીમાં નારાજ ચાલતા હતા. તેઓ ભાજપના નથી પણ અપના દલ પક્ષના છે. છેવટે ભાજપે અપના દલ કો ભી અપના લિયા..!\nમંત્રીમંડળમાં સૌથી યુવાન મંત્રીનું નામ છે નિશિથ પ્રમાણિક. ઉંમર 36 વર્ષ. બંગાળના છે. તેમને ગૃહરાજ્યમંત્રી બનાવ્યા છે. મંત્રીઓના ખાતામાં પણ ફેરફારો કરીને ભાજપે એક નવી ટીમ નયા ભારત માટે આપી છે. ઘણાં મંત્રીઓ પીએચડી ભણેલા છે, એલએલબી છે, કોઉ વિદેશની હાર્વર્ડ યુનિ.માં ભણેલા છે. કુલ મિલા કે દેશને એક એવી નવી ટીમ મળી છે કે નયા ખૂન હૈ…નયી ઉમંગે..અબ હૈ નયી જવાની …ટીમમોદીમાં મોટા ભાગના યુવાન છે. અને તેમની પાસેથી ભાજપ સહિત સમગ્ર દેશને પણ એવી આશા છે કે નવી ટીમ…નયા ભારત કો આગે બઢાને મેં…યું કી પસાીના બહા દેંગે….!!\nઅને તેમણે એ કામગીરી અને પોતાની કાર્યકુશળતા પૂરવાર કરી બતાવવી જ પડશે નહીંતર જેમ કદાવર અને નજીક મનાતા ભોળા મનના ભોળા સ્વભાવના તથા રાજકપૂરની જેમ મૈં ક્યા કરૂ મેરા ચહેરા હી કુછ ઐસા હૈ…જેવા રવિશંકર પ્રસાદ…અને મરાઠી નેતા પ્રકાશ જાવડેકરને મંત્રીપદ છોડીને સંગઠનની જવાબદારી સોંપવામાં આવી તેમ નવી ટીમમાંથી એક બે વર્ષ પછી એવુ ના થાય તો સારૂ. 12 મંત્રીઓને પડતા મૂકવામાં આવ્યાં તેમાંથી બાબુલ સુપ્રિયોને એટલુ લાગી આવ્યું કે ફેસબુક પર બળાપો કાઢ્યો- મને ના કહેવાની રીત બરાબર નહેોતી…ઐસા કહીં હોતા હૈ ક્યા..? તેમને એવો જવાબ અપાયો કે પ્રેમથી ના પાડવામાં આવી…હકાલપટ્ટી તો થઇ નથી ને…? બાબુલે બંગાળમાં સંસદસભ્ય હોવા છતાં પક્ષના કહેવાથી વિધાનસભાની ચૂંટણી લડી..હારી ગયા અને હાર્યા બાદ ધારાસભ્યપદ ગયું… તો મંત્રીપદ પણ…! બાબુલે કુંદનલાલ સહગલનું પેલુ ગીત ગુનગુનાના ચાહિયે- બાબુલ મોરા….નૈહર છૂટો જાય….નૈહરની જગ્યાએ મંત્રીપદ મૂકીએ તો બાબુલ મોરા…મંત્રીપદ છૂટ્યો જાય…ચલ મન બંગભૂમિ…..!\nરાજકારણની ખૂબી છે. મંત્રીપદ મળવાનું હોય ત્યારે તો સુટેડ-બુટેડ અને મોર બની થનગનાટ કરે…ની જેમ ક્યારે શપથવિધિ થાય અને મંત્રીનું લેબલ લાગે…પણ રાજીનામુ આપવાનું કહેવામાં આવે ત્યારે…? નો..નો..ધીસ ઇઝ નોટ એ પ્રોપર વે ટુ સે મી “નો”…!1 રાજીનામુ આપવામાં પ્રકાશ જાવડેકર અને રવિશંકરપ્રસાદે કોઇ ચૂં કે ચા કરી…? કોઇ પ્રતિક્રિયા આપી…? સરકારમાં નહીં તો સંગઠનમાં…! કામ જ કરવાનુ છે ને…અને પાર્ટીને એવા ગમે જ. એટલે રવિ-પ્રકાશ હવે પાર્ટીમાં રવિનો પ્રકાશ અજવાળશે..!\n2024 દૂર નથી. આ યુપી અને ગુજરાત, ઉત્તરાખંડ, હિમાચલપ્રદેશ વગેરેની ચૂંટણીઓ પતી ના પતી અને લોકસભાની તૈયારીઓ…સમય જતાં ક્યાં વાર લાગે છે એટલે ભાજપે સરકારને બે વર્ષ પૂરા થયા પછી મંત્રીમંડળમાં ધરખમ ફેરફારો કર્યા, વિધાનસભાની ચૂંટણીઓ પછી કદાજ વધુ એક રાઉન્ડ અને 2023 લાગ્યુ કે લોકસભાની 543 બેઠકોનું આકલન ટીવી મિડિયામાં શરૂ…! અબ કી બાર 400 કે પાર…એમ ટીવી મિડિયા કહી શકે. અને એ 400 બેઠકો માટે 77 મંત્રીઓની ફોજે જબરજસ્ત ચૂંટણી રણનીતિ ઘડવી પડશે. લોકસભાની ચૂંટણીમાં બંગાળની 42 બેઠકો માટે કેવો માહોલ જામશે…? શું ફરી ખેલા હોબે….?77નું મંત્રીમંડળ છે અને યોગાનુયોગ ગુજરાત વિધાનસભામાં કોંગ્રેસને 77 બેઠકો મળી હતી. આ વખતે કેટલી મળશે તેનો કોઇ દાવો કોઇ કોંગ્રેસી કરી શકે તેમ નથી. પણ 2024માં ભાજપને 2019માં મળેલી 303 કરતાં વધારે બેઠકો મળશે તે પાક્કુ છે..! કેમ કે નયા દૌર…નયી ટીમ…નયી ઉમંગે….સબકુછ નયા નયા…નયા જમના આયેંગા…!\nPrevપાછળ‘મૈં જીતા હૂં મરને કે લિએ, મેરા નામ હૈ સિપાહી…’ : ‘ભુજઃ ધ પ્રાઇડ ઓફ ઈન્ડિયા’નું ટ્રેલર રિલીઝ\nઆગળઅમદાવાદમાં રથયાત્રા રૂટ પર જનતા કર્ફ્યૂમાંથી મુક્તિNext


Public outrage over non-resumption of buses in Virpur since the Corona lockdown | વિરપુરમાં કોરોના લોકડાઉનના સમયથી બંધ થયેલી બસો ચાલુ ન થતા તંત્ર સામે પ્રજામાં રોષ - Divya Bhaskar\nPublic Outrage Over Non resumption Of Buses In Virpur Since The Corona Lockdown\nપ્રજામાં રોષ:વિરપુરમાં કોરોના લોકડાઉનના સમયથી બંધ થયેલી બસો ચાલુ ન થતા તંત્ર સામે પ્રજામાં રોષ\nવિરપુર18 દિવસ પહેલા\nબાલાસિનોર ડેપોની મનમાનીને કારણે હાલમાં તાલુકાના મુસાફરોે ખાનગી વાહનનોના શરણે\nવિશ્વ સહિત ભારતમાં કોરોના માહામારી આવ્યા બાદ સમગ્ર રાજ્યમાં એસટી બસ સેવા બંધ કરી દેવાઇ હતી. બાદમાં કોરોના કેસોમાં અાંશીક સુધારો આવતાં અનલોક કરતા તાલુકા મથકને લઈને જીલ્લા મથક સુધીની મોટા ભાગની બસ સેવાઓ શરૂ કરી દેવામાં આવી છે.\nત્યારે મહિસાગર જીલ્લાના વિરપુર તાલુકાના ગ્રામ્ય વિસ્તારોમાં હજુ સુધી પુરતા પ્રમાણમાં બસ સુવિધા પુરી પાડવામાં આવી નથી રહી જેના કારણે ગ્રામ્ય વિસ્તારોના લોકોને અવરજવર કરવા માટે ભારે હાલાકી ભોગવવી પડી રહી છે. કોરોનાના કપરા કાળમાં અહીંંની જનતા માટે માણસના ભોગની જેમ બસનો પણ ભોગ લઇ લીધો છે. આ વિસ્તારની સૌથી વધુ આવક અને સંખ્યા ધરાવતી બસ હતી. હજારો વિદ્યાર્થીઓ અને મુસાફરો તાલુકા અને જીલ્લા મથકે બસના શરણે હતા પણ બાલાસિનોર ડેપોની બીન જરૂરી વહિવટથી તાલુકાની પ્રજા રસ્તે રઝળતી થઈ છે.\nશિક્ષણ અને ધંધા રોજગાર માટે ગ્રામ્યના લોકો અવર જવર કરે છે. પણ એસટી બસ સેવા પુરતા પ્રમાણમાં ઉપલબ્ધ ના હોવાના કારણે મુસાફરોને ખાનગી વાહનનોનો ઉપયોગ કરવો પડી રહ્યો છે. તંત્ર દ્વારા ગ્રામ્ય વિસ્તારોમાં બસ સેવા ચાલુ કરવામાં આવે તેવી ઉગ્ર માંગ ઉઠી છે. વિરપુર તાલુકા મથકથી લુણાવાડા, કારંટા, ધોડી ,ધાટડા, ધોળીડુંગરી, વડાગામ, ઉભરણ, પરબિયા સહિતના ગામોમાં બસ વ્યહવાર શરૂ કરવામાં અાવ્યો નથી જેને કારણે મુસાફરો હાલાકી ભોગવી રહ્યા છે.\nટ્રાફિક પ્રમાણે જે તે વિસ્તારની બસો ચાલુ કરવા પ્રયત્ન કરીશું\nહાલ ગ્રામ્ય વિસ્તારોના મોટાભાગના રૂટમાં જેમ જેમ ટ્રાફિક મળી રહે છે. તેમ તેમ રૂટ ચાલુ કરી દેવાયા છે. જે રૂટ હાલ બંધ છે જેમાં ઈન્કમ નથી કાંતો પુરતો સ્ટાફ નથી હોતા જેના કારણે બંધ કરી દેવામાં આવી હશે. તેમ છતાં ટ્રાફિક જોઈને જેતે વિસ્તારની બસો ચાલુ કરવા પ્રયત્ન કરીશું. - કાન્તીભાઈ પ્રજાપતિ, સ્ટેન્ડ ઈનચાર્જ, બાલાસિનોર


Two more company scandal inquiry about uriya scandal | વધુ બે કંપનીમાં યુરિયા કૌભાંડની તપાસ - Divya Bhaskar\nTwo More Company Scandal Inquiry About Uriya Scandal\nવધુ બે કંપનીમાં યુરિયા કૌભાંડની તપાસ\nએગ્રિ‌કલ્ચર યુરિયાના મામલે એક્સાઇઝ ઇન્ટેલિજન્સની ટીમે એગ્રિ‌કલ્ચર યુરિયાના ઇન્ડસ્ટ્રિઝના ઉપયોગની તપાસ સંદર્ભે અન્ય કંપનીઓમાં પણ તપાસ હાથ ધરી છે. જેમાં વાપીની નવિન કેમિકલ અને પ્રશાંત ઇન્ડસ્ટ્રિઝમાં તેમના દ્વારા તપાસ હાથ ધરાઇ છે. જેના પગલે વાપીના ઔદ્યોગિક વતૃળમાં ભારે ચર્ચા ચાલી રહી છે.\nએગ્રીકલ્ચર યુરિયાના રાજ્યવ્યાપી અભિયાનમાં અનેક કંપનીઓ સંડોવાયેલી હોવાનું જણાઇ રહ્યું છે. એક્સાઇઝ દ્વારા આ અભિયાનમાં સમગ્ર ગુજરાતભરની પ૦ જેટલી કંપનીઓમાં સઘન તપાસ હાથ ધરી છે. આ તપાસમાં તેમના દ્વારા વાપીમાં પણ વધુ બે કંપનીઓમાં તપાસ હાથ ધરી છે. થેલો કલર બાદ એક્સાઇઝ ઇન્ટેલિજન્સની ટીમે વાપીની પ્રશાંત ઇન્ડસ્ટ્રિઝ અને નવિન કેમિકલમાં જઇ ઇન્ડસ્ટ્રિયલ યુરિયાના ઉપયોગની તપાસ કરી છે. જેમાં તેમણે યુરિયાના નમૂનાની તપાસ તેમજ તેમના વિવિધ ડોક્યુમેન્ટની તપાસ કરી હતી. જેઓ દ્વારા પણ આ એગ્રિ‌કલ્ચર યુરિયાનો વપરાશ થતો હોવાનું જાણવા મળ્યું હતુ.\nડિપાર્ટમેન્ટ વાપીની ત્રણ કંપનીઓની તપાસથી અટકતું નથી. તેમના દ્વારા વાપી તેમજ સમગ્ર ગુજરાતની સીપીસી બ્યુ પીગ્મેન્ટ બનાવતી વિવિધ કંપનીઓમાં તપાસ હાથ ધરાઇ રહી છે. જેમાં તેઓ કંપનીઓના રેર્કોડ ચેક કરી રહ્યા છે.\nરેકોર્ડના આધારે એગ્રિ‌કલ્ચર યુરિયાનો ઉપયોગ\nસામાન્ય રીતે ઇન્ડસ્ટ્રિમાં ઉપયોગમાં લેવાતું યુરિયા રૂ.૩પ પ્રતિ કિલોનું આવે છે. જ્યારે રૂ. પ.૩પ ની કિંમતનું એગિ‌્રકલ્ચર યુરિયા તેઓ રૂ. ૧૦ પ્રતિ કિલોએ ખરીદે છે. જેના પરથી સમગ્ર કૌભાંડનો પર્દાફાશ થઇ રહ્યો છે. વિવિધ કંપનીના બુક્સ ઓફ એકાઉન્ટ અને કંપનીના સ્ટોર રેર્કોડ પરથી આ છતું થઇ રહ્યું છે. સીપીસી બ્યુ પીગ્મેન્ટની તમામ કંપનીઓ પર એક્સાઇઝ ડિપાર્ટમેન્ટે પોતાનો સકંજો કસ્યો છે.


મુંબઈને PoK કહેનારી પર અક્ષય કુમાર કેમ ચુપ? - Western Times News\nમુંબઈને PoK કહેનારી પર અક્ષય કુમાર કેમ ચુપ?\nશિવસેનાએ બોલીવુડના મૌન ઉપર કેટલાક સવાલ ઉઠાવ્યા દુનિયાભરના અમીરોના ઘર મુંબઈમાં છે, જ્યારે અપમાન થાય છે તો બધા ગર્દન નમાવી બેસી જાય છેઃસંજય રાઉત\nમુંબઈ, સામના દ્વારા રોજ શિવસેના દ્વારા કંગના રનૌતને નિશાન બનાવવામાં આવી રહી છે. ફરી એકવાર સામનામાં કંગના પર વિવાદિત ટિપ્પણી કરવામાં આવી છે. સંજય રાઉતના લેખમાં કંગનાને નટી (અભિનેત્રી) બનાવવામાં આવી છે. જેમાં લખવામાં આવ્યું છે કે મુંબઈના મહત્વને ઓછું કરવાનો યોજનાબદ્ધ પ્રયાસ કરવામાં આવી રહ્યો છે. મુંબઈની સતત બદનામી એ ષડ્યંત્રનો ભાગ છે. મુંબઈને પાકિસ્તાન કહેનારી એક નટીની પાછળ કોણ છે?\nઆ સિવાય સંજય રાઉતે અન્ય ફિલ્મી કલાકારોને કંગના સામે ના બોલવા અંગે પણ ખરું-ખોટું સંભળાવ્યું છે. સંજય રાઉતે કહ્યું કે મહારાષ્ટ્રની રાજધાની મુંબઈને ગ્રહણ લગાવવાનો પ્રયાસ ફરી એકવાર શરુ થયો છે. આ ગ્રહણ બહારના (કંગના) લોકો લાગી રહ્યા છે. પરંતુ તેમને મજબૂત બનાવવા માટે પરંપરા અનુસાર આપણા જ ઘરમાં ભેદી આગ લગાવી રહ્યા છે. મુંબઈનું અપમાન કરનારી નટી (કગનાને ઉલ્લેખીને)ના ગેરકાયદેસર નિર્માણ મહાનગરપાલિકા દ્વારા કાર્યવાહી કરાયા બાદ મનપાનો ઉલ્લેખ “બાબર” તરીકે કરાયો.\nશિવસેનાના પ્રવક્તાએ કહ્યું કે નટી મુંબઈમાં બેસીને મહારાષ્ટ્રના મુખ્યમંત્રી પ્રત્યે તૂ-તારી ભાષા બોલે છે. પડકાર આપવાની વાત કરે છે. આ કેવી એક તરફી આઝાદી છે? તેના ગેરકાયદેસર નિર્માણ પર હથોડા ચાલ્યા, તો એ મારું મંદિર હતું, એવું નાટક શરુ કર્યું. મુંબઈને પાકિસ્તાન કહેવું અને તે જ “પાકિસ્તાન”માં સ્થિત ગેરકાયદેસર નિર્માણ પર સર્જિકલ સ્ટ્રાઈકની છાતી પીટવી, આ કેવો ખેલ છે? સામનામાં લખાયું છે કે સંપૂર્ણ નહીં,\nપરંતુ ઓછામાં ઓછા અડધા ફિલ્મ જગતે તો મુંબઈના અપમાનના વિરોધમાં આગળ આવવું જોઈતું હતું. કંગનાનો પત આખા ફિલ્મ જગતનો મત નથી, એવું કરવા જેવું હતું. અક્ષય કુમાર જેવા મોટા નેતાઓએ તો સામે આવવું જોઈતું હતું. મુંબઈએ તેમને પણ ઘણું આપ્યું છે. મુંબઈએ બધાને આપ્યું છે, પરંતુ મુંબઈના સંદર્ભમાં આભાર વ્યક્ત કરવામાં કેમ ઘણાંને તકલીફ થાય છે?\nરાઉતે લખ્યું છે કે દુનિયાભરના અમીરોના ઘર મુંબઈમાં છે. મુંબઈનું જ્યારે અપમાન થાય છે તો બધા ગર્દન નમાવીને બેસી જાય છે. મુંબઈનું મહત્વ માત્ર પૈસા કમાવવા માટે નથી. આ બધાએ એ વાત યાદ રાખવી જોઈએ કે “ઠાકરે”ના હાથમાં મહારાષ્ટ્રની કમાન છે. મુંબઈ દેશનું હોય કે દુનિયાનું પણ તેના પર પહેલો હક મહારાષ્ટ્રનો છે.\nજ્યારે જ્યારે મુંબઈને દબાવવામાં આવ્યું ત્યારે-ત્યારે મહારાષ્ટ્રે પ્રતિકાર કર્યો. આમાં કશું ખોટું થાય છે તો વડાપ્રધાન મોદીએ જ જણાવવું જોઈએ. મુંબઈને પહેલા પાકિસ્તાન પછી બાબર કહેનારા લોકોની પાછળ મહારાષ્ટ્રી ભાજપની પાર્ટી ઉભી છે, આ દુર્ભાગ્ય જ કહેવાય. મુંબઈના વિરોધમાં ૬૦-૬૫ વર્ષ પહેલા કોંગ્રેસના કેટલાક નેતાઓએ યોજનાબદ્ધ રીતે ષડ્યંત્ર રહ્યું હતું. એ ષડ્યંત્રકારોની છાતી પર પગ મૂકીને ભૂમિપુત્રોએ સંયુક્ત મહારાષ્ટ્રમાં ભગવો ઝંડો લહેરાવ્યો હતો. હવે તો કોઈ પણ ઉઠે છે અને મુંબઈ પર કિચડ ઉછાડે છે, હવે તો તેના પર રોક લાગવી જોઈએ.\nદિલ્હી અથવા મહારાષ્ટ્રમાં સરકારે કોઈને પણ કોઈ અજ્ઞાત શક્તિ આપણા મુંબઈના વિરોધમાં યોજનાબદ્ધ રીતે ષડ્યંત્ર કરતા રહે છે, પરંતુ સંયુક્ત મહારાષ્ટ્ર માટે જેલના દરવાજા પર લાઈન લગાવનારા “વીર” આજે કુંઠીત થઈ ગયા છે? ભૂમિપુત્રો તથા મરાઠી સ્વાભિમાનને યોજનાબદ્ધ રીતે દમન કરવાનો પ્રયાસ થઈ રહ્યો છે. મહારાષ્ટ્રના લોહીથી મરાઠી કોશિકાઓને ખતમ કરવાનું ષડ્યંત્ર થઈ રહ્યું છે.\nમુંબઈને પાકિસ્તાન કહેનારા પાછળ મહારાષ્ટ્રના પ્રમુખ વિરોધી પક્ષ ઉભો છે, આ અજીબ છે. પરંતુ સુશાંત અને કંગનાને સમર્થન આપીને તેમને બિહારની ચૂંટણી જીતવી છે. બિહારના ઉચ્ચ વર્ગીય રાજપૂત, ક્ષત્રિય મતને મેળવવાનો પ્રયાસ થઈ રહ્યો છે. તેના માટે મહારાષ્ટ્રનું અપમાન થાય તો પણ ચાલશે. આ નીતિને ‘રાષ્ટ્રીય’ કહેનારાને શોભા નથી આપતું. મહારાષ્ટ્રનું અપમાન કર્યું તેના વિરોધમાં એક પણ મરાઠી કેન્દ્રીય મંત્રીને ખોટું નથી લાગ્યું. તેના પર ગુસ્સે થઈને રાજીનામુ વગેરેની વાત જ છોડો.\nPrevious પૂર્વ કેન્દ્રીય પ્રધાન રઘુવંશ સિંહનું નિધન-૩ દિવસ પહેલા રાજીનામું આપ્યું હતું\nNext લદ્દાખમાં એક મહિના સુધી ભારતે ગુપચુપ પ્લાનિંગ કર્યું


તમે સ્વીકારક છો એવું ક્યારે પુરવાર થાય – Saurabh Shah Online\nસ્વીકારભાવની વાત આજે પૂરી કરીએ.\nઉપદેશક કે સુધારક બનવાને બદલે તમે જ્યારે સ્વીકારક બનો છો ત્યારે બીજાઓ માટે જજમેન્ટલ બનવાની લાલચમાંથી મુક્ત થઈ જાઓ છો, સામેની વ્યક્તિ સાચી છે કે ખોટી એ નક્કી કરવાની લાલળયમાંથી મુક્ત થઈ જાઓ છો. કોઈ સાચું છે કે ખોટું એ તમે કેવી રીતે નક્કી કરી શકો? તમારી બુદ્ધિ, જાણકારી તથા અનુભવને સીમા હોવાની. આ મર્યાદા હોવા છતાં તમે જ્યારે બીજા વિશે ઓપિનિયન બાંધો છો ત્યારે એમાં તમારા પૂર્વગ્રહો ઉમેરાય છે. કોઈ પણ વ્યક્તિને એની તમામ ખામીઓ સાથે સ્વીકારવાની તૈયારી નહીં હોય તો તમે આ દુનિયામાં સાવ એકલા પડી જવાના. સ્વીકારક બનવાનો સૌથી મોટો ફાયદો એ કે જેમ તમે બીજા સૌને એમની અધૂરપો સહિત, એમના આગ્રહો-દુરાગ્રહો સહિત, એમની સાથેના મતમતાંરો બાવજૂદ સ્વીકારો છો એમ તમને પણ એ બધા જ તમારી આવી તમામ ખાસિયતો સાથે સ્વીકારતા થઈ જશે.\nસ્વીકારક હોવાનો એક ઔર લાભ. તમારું જીવનદર્શન સ્થળકાળથી પર થઈ જશે. એક જમાનામાં બાળલગ્નનો સામાજિક સ્વીકાર હતો અને વિધવાવિવાહનો વિરોધ હતો. આજે બાળલગ્ન ગેરકાનૂની છે અને વિધવા વિવાહ સ્વીકાર્ય છે. આ કે આવા અનેક મુદ્દાઓને લઈને તમે તમારી માન્યતાઓને વળગી રહીને જો કોઈનો સ્વીકાર ન કરો તો સમય બદલાતાં તમારે કાં તો એ વ્યક્તિ સાથેના સંબંધ કે તમારા પોતાના વિચારો બદલવા પડે. એ જ રીતે તમે દારૂબંધીવાળા વિસ્તારમાં રહેતા હો અને શરાબ પીનારાઓ સામે તમને સૂગ હોય તો તમારે દારૂની છૂટ હોય એવા સ્થળે આવો ત્યારે એ સૂગ છોડવી પડે. સ્થળકાળ ઘણાં મોટાં ફેક્ટર્સ છે અને એ બદલાતા રહે છે. તમારા પોતાના વિચારોમાં પણ સ્વતંત્ર રીતે પરિવર્તનો આવતાં રહેવાનાં. દરેકનો સ્વીકાર કરવાની તૈયારી હશે તો સ્થળ-કાળ બદલાતાં કે તમારા પોતાના વિચારોમાં સ્વતંત્ર રીતે પરિવર્તન આવતાં તમારે જીવનમાંથી કોઈની બાદબાકી નહીં કરવી પડે.\nસ્વીકારક બનવાથી તમારે નક્કી કરવું પડતું નથી કે આ દુનિયામાં કોણ પાપી છે ને કોણ નહીં. ‘સ્કારલેટ લેટર’ નામની અંગ્રેજી ફિલ્મમાં પોતાની માતાના એક પાદરી સાથેના આડા સંબંધોને લીધે જન્મેલી દીકરી અંતમાં માતાનો પક્ષ લેતાં કહે છે: કોણ કહેશે કે ભગવાનની નજરે પાપ એટલે શું?\nભગવાન પણ જે નક્કી નથી કરી શકવાનો તે બાબતમાં આપણે ન્યાય તોળનારા વળી કોણ? તમારા વિચારોમાં તમે જરૂર દૃઢ રહો પણ એ વિચારોને બીજા પર લાદીને એમની સ્વતંત્રતા ઝૂંટવી લેવાનો તમને હક નથી. તમારે જે રીતે જીવવું છે તે રીતે જીવવાની છૂટ તમને મળી છે, કોઈ તમારી આડે આવતું નથી તો પછી તમારે શું કામ બીજાઓ માટે બાધારૂપ બનવું જોઈએ? બીજાઓને આપણા ત્રાજવે તોળવાની પ્રવૃત્તિ બંધ થશે ત્યારે આપોઆપ સ્વીકારની ભાવના પ્રગટશે.\nતમે સ્વીકારક છો એવું ક્યારે પુરવાર થાય? જ્યારે તમે તમારા કરતાં જુદા વિચારો કે ભિન્ન મત ધરાવતા લોકોનો અનાદર ના કરો. તમારા વૈચારિક વિરોધીઓને તમે ઉતારી ના પાડો.\nઆ કામ દુર્ગમ છે. હું ભિન્ન મતનો આદર કરું છું એ કહેવું ઘણું સહેલું છે, પણ તમારા કરતાં જુદા વિચારો ધરાવનારાને અંતરના ઉમળકાથી આદર આપવાનું કામ અઘરું છે. અનેક બૌદ્ધિકો વિરોધીઓને છેતરામણો આદર આપીને પોતે કેટલા વિશાળ હૃદયના છે એવું જતાવવાની કોશિશ કરતા હોય છે.\nસૌનો સ્વીકાર કરવામાં બીજાઓને તો ફાયદો છે જ, સૌથી મોટો લાભ તમને છે. તમારા મનમાંથી બીજાઓને દરેક બાબતે નાણવાની વૃત્તિ દૂર થઈ ગયા પછી તમારી ઘણી બધી એનર્જી બચી જાય છે. લોકોને એસેસ કરવામાં તમારી ઊર્જા વેડફવાને બદલે તમે એ જ શક્તિનો ઉપયોગ લોકોને સ્વીકારવામાં કરો છો ત્યારે તમને એમની એનર્જીનો પણ વધારાનો લાભ મળતો થઈ જાય છે. તમે કરવા ધારી હોય એના કરતાં અનેકગણી ગતિથી તમારી પ્રગતિ થાય છે.\nએક ભ્રમણા એવી છે કે સૌનો સ્વીકાર કરવાથી હું મારી ઓળખ, મારી અસલિયત ગુમાવી બેસીશ. સ્વીકારકે પોતાના આગ્રહોને અકબંધ રાખીને સ્વીકારવાનું હોય છે કે મારી જેમ બીજાઓને પણ એમના પોતપોતાના આગ્રહો હોવાના. એમના આગ્રહોને આદર આપવા માટે તમારે પોતાના આગ્રહો જતા કરવાના નથી.\nસ્વીકારની દુનિયામાં રહેવાનું આવડી ગયા પછી નકારને કારણે નીપજતાં ટેન્શનો દૂર થઈ જાય છે. તમે કોઈને નકારશો કે અવગણશો તો એ વ્યક્તિ પણ તમારા માટે નકારાત્મક એટિટયૂડ ધરાવતી થઈ જશે એવો ભય સ્વીકારકને સતાવતો નથી.\nહૃદયની વિશાળતાનું જન્મજાત વરદાન બધાને મળતું હોતું નથી. મોટાભાગનાઓએ પ્રયત્નપૂર્વક, ધીરજ ધરીને વિશાળ હૃદયના બનવું પડતું હોય છે. તમારી પાસે આ જન્મજાત વરદાન ન હોય તો તમે તમારી આસપાસ નજર કરો. કોણ કોણ તમામ લોકોને એમની ખામીઓ સહિત સ્વીકારીને ચાલે છે અને કોણ કોણ પોતાની આંખે ડાબલા બાંધીને આસપાસની વ્યક્તિઓમાં રહેલી ખામીઓ પર જ ધ્યાન કેન્દ્રિત કરે છે? પ્રથમ પ્રકારની વ્યક્તિ જીવનમાં વધુ સફળ હોવાની, વધુ સંતોષી હોવાની, વધુ શાંત હોવાની, અચવર હોવાની. રાજકારણથી માંડીને ફિલ્મ, બિઝનેસ, ઉદ્યોગ, સાહિત્ય, સંગીત અને ધર્મ-અધ્યાત્મ સુધીનાં તમામ ક્ષેત્રો લઈ લો. જે સ્વીકારકની ભૂમિકા અપનાવે છે તે જ સૌથી આગળ હોય છે. જે ઉપદેશક કે સુધારક બનવામાં પડી જાય છે તેઓ આગળ નથી વધી શકતા એટલું જ નહીં, તેઓ સમાજનું નુકસાન પણ કરે છે. પૂજ્ય મોરારિબાપુએ ‘માનસ: કિન્નર’માં જ્યારે આ વાત કરી ત્યારે કોઈનુંય નામ લીધા વગર કંઈક આ મતલબનું કહ્યું હતું: આ દેશમાં તો એવા પણ સુધારકો થઈ ગયા જેમણે આખી જિંદગી સમાજને સુધારવાની કોશિશ કરી પણ તેઓ પોતાની નેક્સ્ટ જનરેશનને પણ બગડતાં અટકાવી શક્યા નહીં!\nઆમ તો દુનિયાના દરેક દેશમાં એક ‘રાહુલ ગાંધી’ હોય છે.\nઆપણી સમસ્યા એ છે કે આપણી પાસે ઓરિજિનલ છે.\nપછી કૃષ્ણસખાએ પૂછયું: ‘હે, સુદામા ભાભીએ કાંઈ મારા માટે મોકલ્યું છે?’\n‘હા’ એમ કહીને સુદામાએ પોટલીમાંથી સ્વાઈપ મશીન કાઢ્યું.\n( મુંબઇ સમાચાર : ગુરુવાર, 29 ડિસેમ્બર 2016)\n← ઉપદેશક, સુધારક કે પછી સ્વીકારક: કોની જરૂર છે\n૨૦૧૬ના વરસની ‘ગુડ મૉર્નિંગ’ યાત્રા →